text:
Nyamasheke: Abari ku Rugerero ngo biteguye kugira uruhare mu kwihutisha iterambere
Ku wa kabiri tariki ya 22 Mutarama 2013 ubwo abagize itorero ry’abarangije amashuri yisumbuye mu Karere ka Nyamasheke batangiraga Urugerero ruzibanda ku bikorwa by’ubwitange mu gihe cy’amezi atatu, aba basore n’inkumi batangiranye n’umuganda wo gutera ibiti ku muhanda wa kaburimbo mu Murenge wa Bushekeri; bakaba baratangaje ko biteguye kwihutisha iterambere ry’igihugu.
Abatangiye Urugerero muri uyu murenge uko ari 82, bavuga ko uyu ari umwanya wo kugira uruhare mu bikorwa byo kwihutisha (...)
Ku wa kabiri tariki ya 22 Mutarama 2013 ubwo abagize itorero ry’abarangije amashuri yisumbuye mu Karere ka Nyamasheke batangiraga Urugerero ruzibanda ku bikorwa by’ubwitange mu gihe cy’amezi atatu, aba basore n’inkumi batangiranye n’umuganda wo gutera ibiti ku muhanda wa kaburimbo mu Murenge wa Bushekeri; bakaba baratangaje ko biteguye kwihutisha iterambere ry’igihugu.
Abatangiye Urugerero muri uyu murenge uko ari 82, bavuga ko uyu ari umwanya wo kugira uruhare mu bikorwa byo kwihutisha iterambere ry’igihugu. Umwe muri bo witwa Irihose Callixte, avuga ko gahunda y’urugerero izabagirira akamaro kanini kuko bamaze kumenya ko amajyambere atava mu kirere ahubwo ava mu maboko y’abaturarwanda; bityo bakaba biteguye gufatanya n’abandi mu kwiyubakira igihugu.
Harerimana Edouard urangije amashuri yisumbuye afite imyaka 43, avuga azafasha abana bataye ishuri kugira ngo barisubiremo ndetse yigishe gusoma no kwandika abatabizi kuko ngo yamenye ibyiza byo kwiga n’uruhare bigira ku iterambere.
Niwemukobwa Aline wari uhagarariye Itorero ry’Igihugu, yabwiye abatangiye Urugerero ko ari urubyiruko bakaba ari imbaraga z’igihugu. Yababwiye ko ubupfura batojwe no kumenya gahunda zose za Leta bibaha inshingano zo kuba umusemburo w’iterambere, bakaba bagomba gukurikiza imihigo bahize kandi bakagira n’udushya twihariye.
Abagiye ku Rugerero bazibanda ku bikorwa byo kurwanya isuri no gufata neza ubutaka, ubukangurambaga ku kurwanya ubwandu bushya bwa Virusi itera SIDA, kwigisha kubara, gusoma no kwandika, n’ibikorwa by’isuku yo mu ngo no ku mihanda nk’uko bitangazwa n’Umuyobozi w’Akarere ka Nyamasheke Habyarimana Jean Baptiste.
Umuyobozi w’Akarere ka Nyamasheke yaboneyeho gusaba intore kwinjira muri ibyo bikorwa bakabikorana umutima n’ubwenge kugira ngo bagere ku ntego, kandi bikazabafasha no kwimenyereza umurimo no gukunda igihugu.
Yasabye ababyeyi gufatanya n’abari ku Rugerero no kubaha umwanya kugira ngo bazabashe gutanga umusaruro, kugira ngo gukorera igihugu bibe umuco ku Banyarwanda bose.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Never Again irabashishikariza kugira uruhare mu miyoborere
Umuryango Never Again Rwanda urasaba abaturage bo mu Karere ka Nyaruguru kugira uruhare mu miyoborere, binyuze mu biganiro byo mu matsinda.
Abagize itsinda baravuga ko bazaritinyukiramo gutanga ibitekerezo
Uyu muryango wabisabye aba baturage kuri uyu wa Kane 31 Werurwe 2016, ubwo mu Murenge wa Kibeho hatangizwaga itsinda ry’ibiganiro bigamije gushishikariza abaturage kugira uruhare mu bibakorerwa.
Umuyobozi wungirije wa Never Again Rwanda, Mukankubito Immaculee, avuga ko uyu muryango watekereje gushyiraho aya matsinda hirya no hino mu gihugu, kugira ngo abere abaturage urubuga rwo kungurana ibitekerezo ku byo bifuza ko byahinduka kandi bakanagirana inama.
Uyu muyobozi kandi avuga ko n’ubwo u Rwanda rufite politiki nziza yo kwegereza abaturage ubuyobozi, ngo hari igihe abaturage biyima ijambo ugasanga badatanga ibitekerezo nyamara kandi babyemererwa n’itegekonshinga.
Agira ati:†Mu Rwanda dufite politike iha abaturage ijambo, ariko hari igihe iyo abantu batabisobanukiwe cyangwa badafite uburyo bwo kubiganiraho biyima ijambo. Uyu rero ni umwanya wo guhuza ibitekerezo, umuturage akagira uruhare mu bimukorerwaâ€.
Umuryango Never Again Rwanda uvuga ko muri ibi biganiro abaturage bazajya biha gahunda babona bakwiye kuganiraho, kandi aya matsinda akaba n’umwanya wo komorana ibikomere byasizwe na Jenoside yakorewe Abatutsi ku bakibifite.
Uyu muryango kandi wongeraho ko igihe abaturage baganira ntawe ufite igikomere, bifasha abagize itsinda kwibona muri gahunda za Leta no kuzitangaho ibitekerezo nta ngingimira.
Bamwe mu bagize itsinda ryashyizweho mu Murenge wa Kibeho wo mu Karere ka Nyaruguru bavuga ko uyu ari umwanya mwiza babonye wo kujya baganira kuri gahunda za leta, kandi bikababera uburyo bwo gutinyuka kuzitangaho ibitekerezo, ubusanzwe ngo byabagoraga.
Mukansanga Eugenie ati:â€Ubu tubonye akanya ko kuganiriramo, kandi iri tsinda rizanatuma ntinyuka gutanga ibitekerezo kuri gahunda za Leta kandi ubusanzwe sinajyaga numva ko bindebaâ€.
Umuryango Never Again Rwanda uteganya gushyiraho amatsinda 20, mu turere 10 twatoranyijwe, iryashinzwe muri Nyaruguru rikaba rije ari irya 7.

robotstxt: allowed

filter: keep


text:
Icyumweru cyo gukangurira abaturage bo mu Ntara y’Amajyepfo kwiyandikishaho ubutaka bwabo mu buryo bwa burundu mu Majyepfo cyasorejwe i Nyanza kuri uyu wa 29 Nyakanga 2016.
Muyombano Sylvain, umubitsi w’Impapurompamo z’Ubutaka unungirije ushinzwe Intara y’Amajyepfo, yagize ati “Umuntu wagura ubutaka n’ufite ibyagombwa by’agateganyo by’ubutaka yakwihombera nk’uriwe muri Tombola izwi ku izina ry’ ‘ikiryabarezi’ kuko ubutaka bwitwa ko ari ubw’umuntu ari uko abufitiye icyangombwa cya burundu.”
Muyombano yasabye abaturage kwita ubutaka ubwabo ari uko bamaze kubwiyandikishaho burundu.
Ati “Ubutaka buba ubw’umuntu ari uko yamaze kububonera icyangombwa cya burundu naho ibindi kwaba ari ukwibeshya”.
Umuyobozi w’Akarere ka Nyanza Wungirije ushinzwe Ubukungu, Kajyambere Patrick, yavuze ko mu gusobanurira abantu hifashishijwe Tombola yiswe “Ikiryabarezi” biturutse mu kuba bamwe bamaze iminsi bayitakazaho ibyabo bagahomba.
Uyu muyobozi yakomeje yumvikanisha ko nyir’ubutaka ari ubufitiye icyangombwa cya burundu bitaba ibyo umuntu akaba yabutakaza nk’uriwe n’”ikiryabarezi”.
Insanganyamatsiko y’ubwo bukangurambaga yagiraga iti "Gukoresha neza ubutaka bunyanditseho isoko y’umutekano n’iterambere ryanjye."
Hagendewe kuri iyo nsanganyamatsiko, abaturage bibukijwe ko ubutaka ari ubukungu bukomeye ndetse bukaba ari umutungo w’ikirenga kuko umuntu ashobora kubwifashisha akagana ibigo by’imari n’amabanki agahabwa inguzanyo akiteza imbere.
Ibitekerezo ( 1 )
Mwiriwe ? Natwemuzadufashe Muzatubarize Nyakubahwa Wakarere kacuka Nyanza Nkabantububakiwenareta Bavuyemugihugucya Tanzania Ese? natwe Twabonicyangombwacyamazuyacu, Bigenzebite? Ese Natwe Aruburyomwabamutuzirikana? Konatwe Twifuzakwitezimbere Nigutemadufashakuganibigobyimari? Cyangwaharubundiburyomuduteganyiriza Natwe? Murakoze Muzatubere Imboni Mubere Numuyoboro Wibibazo Byacu


text:
ven.
29
juin
2012
ISOMO RYA MBERE
Isomo ryo mu gitabo cy’Umuhanuzi Amosi (Am 9, 11-15)
Uhoraho aravuze ati 11“Muri iyo minsi, nzegura inzu ya Dawudi yari igiye kugwa, nzasane ibyuho byayo, nzegure ahari harasenyutse; nzayihagarika nyisubize uko yahoze kera, 12ku buryo bazategeka udusigisigi twa Edomu n’utw’amahanga yose yamenye izina ryanjye. Ibyo ni Uhoraho ubivuze, ari na we uzabikora. 13Ngiyi iminsi iraje – uwo ni Uhoraho ubivuze – maze umuhinzi n’umusaruzi bakurikirane, umwenzi w’imizabibu azakurikirane n’uyibiba, divayi iryoshye izakwira ku misozi, buri murenge uyiyame. 14Nzagarura umuryango wanjye Israheli, bazubake imigi yari yarashenywe maze bayituremo, bazahinge imizabibu bayinywemo divayi, bahinge imirima maze barye ibyezemo, 15nzabagarura iwabo bakomere, ntibazongera kuvanwa ukundi mu gihugu cyabo nabahaye.” Uwo ni Uhoraho, Imana yawe, ubivuze.
ZABURI (Zab 85 (84), 9, 11-12, 13-14)
Inyik/ Nyagasani, Mana y’amahoro, uduhurize mu rukundo rwawe.
Ndashaka kumva icyo Uhoraho Imana avuze;
aravuga iby’amahoro y’umuryango we n’abayoboke be,
bapfa gusa kudasubira mu busazi bwabo !
Impuhwe n’ubudahemuka byarahuriranye,
ubutabera n’amahoro birahoberana.
Ubudahemuka buzamera busagambe ku isi,
maze ubutabera bubururukireho buva mu ijuru.
Uhoraho ubwe azabaha ihirwe,
maze isi yacu izarumbuke imbuto.
Ubutabera buzamugenda imbere,
n’intambwe ze zigaragaze inzira.
IBANGONDIRIMBO RIBANZIRIZA IVANJILI (Hish 19, 7.9)
Alleluya Alleluya
Nitwishime tunezerwe kubera Isezerano rishya :
hahirwa abatumiwe mu bukwe bwa Ntama !
Alleluya
IVANJILI
+ Matayo (Mt 9, 14-17)
Muri icyo gihe, 14abigishwa ba Yohani basanga Yezu, ni ko kumubaza bati “Ni iki gituma twebwe n’Abafarizayi dusiba kurya, naho abigishwa bawe ntibasibe ?” 15Yezu arabasubiza ati “Birakwiye se ko abakwe bagira ishavu bakiri kumwe n’umukwe ? Ariko hazaza igihe umukwe azabavanwamo, ni bwo bazasiba. 16Ntawe utera igitambaro gishya ku mwenda ushaje, kuko icyo kiremo cyakurura uwo mwenda ukarushaho gucika. 17Nta n’ushyira divayi nshya mu masaho ashaje, naho ubundi amasaho yasandara, divayi ikameneka, kandi na ya masaho akaba apfuye ubusa. Ubusanzwe bashyira divayi nshya mu masaho mashya, byombi bikarama.”


text:
mar.
25
janv.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 10, 32-39)
Bavandimwe, 32nimwibuke uko mwatangiye mukimara kubona urumuri, ukuntu mwarwanye intambara ikomeye kandi ibabaje: 33rimwe mushungerwa mu bitutsi no mu bitotezo, ubundi mwifatanya n’abagirirwaga ayo marorerwa. 34Kandi koko mwasangiye ububabare n’abafunzwe, mwakirana ibyishimo isahurwa ry’ibintu byanyu, kuko mwari muzi ko mufite ubukungu bwisumbuyeho kandi buzahoraho. 35Amizero yanyu ntagacogore, azabahesha ingororano ikomeye. 36Ubu icyo mukeneye ni ubutwari, buzabafasha kuzuza ugushaka kw’lmana no kuronka ibyiza mwasezeranijwe. 37Kuko «hasigaye akanya gato, ndetse gatoya cyane, maze Ugomba kuza akaza bidatinze. 38Intungane yanjye izabeshwaho n’ukwemera; nyamara niba inyuze ukwayo, ntizongera guhimbaza umutima wanjye.» 39Twebweho ntituri abantu bo gutezuka ngo bitume tworama, ahubwo turi abantu bafite ukwemera kuzaduhesha uburokorwe.
ZABURI (Zab 37 (36), 3-4, 5-6, 23-24, 39-40ac)
Inyik/ Agakiza k’intungane gaturuka kuri Uhoraho.
Iringire Uhoraho kandi ugenze neza,
kugira ngo ugume mu gihugu, kandi uhagirire amahoro.
Nezezwa n’Uhoraho,
na We azaguha icyo umutima wawe wifuza.
Yoboka inzira igana Uhoraho,
umwiringire: na we azakuzirikana,
maze ubutungane bwawe abugaragaze
n’ubutabera bwawe bumere nk’amanywa y’ihangu.
Uhoraho ni we utuma umuntu ashingura intambwe,
maze inzira anyuzemo ikamuhira;
iyo atsikiye ntatembagara,
kuko Uhoraho ari we umufashe ukuboko.
Agakiza k’intungane gaturuka kuri Uhoraho,
Ni we buhungiro bwazo igihe cy’amakuba.
Uhoraho arabafasha, akabarokora,
Kuko ari we bahungiyeho.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu:
hahirwa uryakira maze rikera imbuto nyinshi!
AlIeluya.
IVANJILI
+ Amagambo yo mu lvanjili ntagatifu uko yanditswe na Mariko (Mk4,26-34)
Muri icyo gihe, Yezu abwirira rubanda mu migani ati 26«Iby’Ingoma y’Imana byagereranywa n’umuntu watera imbuto mu gitaka. 27Yasinzira cyangwa yaba maso, haba nijoro cyangwa ku manyvva, izo mbuto ntizihwema kumera no gukura, we atazi uko bigenda. 28Igitaka ku bwacyo kibanza kumera ingemwe, hanyuma zikagengarara, hanyuma imbuto z’ingano zikuzura mu mahundo. 29Izo mbuto zamara kwera, ako kanya bakazitemesha urusaruzo, kuko imyaka iba yeze.»
30Yezu arongera ati «Iby’Ingoma y’Imana twabigereranya n’iki, cyangwa se twabivuga mu wuhe mugani? 31 Bimeze nk’imbuto ya sinapisi ibibwa mu gitaka, ari ntoya kurusha imbuto zose ziba ku isi; 32ariko yamara kubibwa, igakura ikaruta ibindi bihingwa byose, ikagira amashami manini, bigatuma inyoni zo mu kirere ziza kwarika mu gicucu cyayo.» 33Nguko uko yabigishaga Ijambo ry’Imana abacira imigani myinshi, iringaniye n’ibyo bashoboraga kumva. 34Kandi ntiyigishaga adaciye imigani, ariko abigishwa be akabasobanurira byose biherereye.


text:
Umugaba Mukuru w’Ingabo z’u Rwanda, Gen. Patrick Nyamvumba yasangije abayobozi b’amashuri makuru ya gisirikari muri Afurika uko yabonye imikoranire y’ingabo za Afurika zihurira mu butumwa, aho asanga ari byo bituma kugarura amahoro bigorana.
Ibi Gen. Nyamvumva yabitangaje kuri uyu wa Gatatu tariki 2 Ugushyingo 2016 ubwo yatangizaga inama ya 10 ibera i Kigali ihuza abayobozi b’amashuri makuru ya gisirikari muri Afurika bahuriye mu muryango bise African Conference of Commandants (ACoC).
Kuva mu Nzeri 2009 kugeza muri Werurwe 2013 Gen. Nyamvumba yashinzwe kuyobora ingabo za Loni ihuriyeho n’Umuryango w’Afurika yunze Ubumwe ziri mu butumwa bw’amahoro i Darfur muri Sudani.
Muri ubu butumwa yari yashinzwe, Gen. Nyamvumba yasangije aba bayobozi b’amashuri makuru ya gisikari muri Afurika ko na we ubwe yiboneye ko haburaga uguhuza mu mikorere.
Yagize ati “Tugomba kwita cyane ku mikoranire mpuzamahanga mu gukemura ibibazo by’umutekano aho twahuriye turi ibihugu byinshi. Mu gihe twita ku bibazo biriho ubu, tugomba kumva ko hari ibyagaruka. Bityo rero tugomba kwiga uburyo bushya aho ubwa mbere butatanze umuti. Ndifuza ko mwakwigira ku masomo twabonye mu bibazo byahise n’ibiriho muri Afurika mu rwego kugira ngo abazoherezwa mu butumwa mu bihe bizaza bazagende bumva inshingano zabo birushijeho, bumva ibibazo,…”
Yakomeje agira ati “Ndavuga ibi kubera ubunararibonye bwanjye hamwe n’Umuryango w’Abibumbye aho twari dufite ibihugu byo muri Afurika biri mu butumwa bwo kugarura amahoro, ariko ikibazo kimwe mu byatugoraga cyari ukuba nta guhuza guke mu byo twakoraga n’uburyo twabikoragamo. Kandi nk’Abanyafurika twaharaniraga gushakira umuti ibibazo bya Afurika umuntu yatekereza ko byari koroha, ariko mu by’ukuri siko byari bimeze. Ndifuza rero icyo kintu mukigabo.”
Yabagaragarije ko iyi nama igamije kongera imikoranire hagati y’amashuri ya gisirikari ku mugabane wa Afurika, bakigira ku masomo amwe avanwa mu mvururu zo hirya no hino muri Afurika.
Umuvugizi w’Ingabo z’u Rwanda, Lt. Col. René Ngendahimana avuga ko uyu muryango ari nk’ishyirahamwe ribahuza kugira ngo buri mwaka bungurane ibitekerezo mu buryo bwo guhuza, gusangira inararibonye n’ubundi bunararibonye mu bintu bitandukanye bya gisirikari kugira bashobore kurushaho guhuza amasomo batanga mu mashuri yabo atandukanye.
Yagize ati “Ibi bifasha kugira ngo aho duhurira mu bikorwa rusange bitworohereze kuba ingabo ziturutse mu bihugu bitandukanye zishobore kuba zakorana, bigafasha mu kugira ngo habe hakemurwa ibibazo bitandukanye by’umutekano ku Isi cyangwa se muri Afurika.”
Yunga mu rya Gen. Nyamvumba ku mikoranire y’ingabo zihurira mu butumwa, Lt. Col. Ngendahimana yagize ati “Icyo ni cyo mu by’ukuri bene izi nama zigamije ; kugira ngo ikintu cyo kuba nyamwigendaho cyangwa se cyo gushaka gukoresha ubushobozi cyangwa se ubunararibonye bw’igihugu ubwacyo. Ibibazo by’umutekano biri ku isi muri iki gihe bisaba ko abantu bashyira hamwe byaba mu bitekerezo, byaba mu myigishirize ndetse no kuba bashobora no kuba bakorana ibikorwa bya gisirikari hamwe kuko byagaragaye ko icyo kintu cyo kuba nyamwigendaho mu by’ukuri bitagitanga umusaruro.”
Iyi nama y’iminsi ibiri ibereye mu Rwanda ku nshuro ya mbere ihuza abayobozi b’amashuri makuru ya gisirikari muri Afurika yitabiriwe n’abagera kuri 40 baturutse mu bihugu bitandukanye byo kuri uyu mugabane.
Gen. Patrick Nyamvumba aganira n’umwe mu basirikai bitabiriye iyi nama (Ifoto/Imbabazi K.N.)
Umunyamakuru Shyaka Kanuma wafashwe atorotse yasabiwe kuburana...
Abayobozi b’ibigo by’amashuri bane bafunzwe bakekwaho kunyereza arenga...
Bane bafunzwe bazira ubufatanyacyaha mu bujura bw’inzitiramubu zigenewe...
Mu Ishuri rya Polisi y’u Rwanda ry’i Gishari hatangijwe amahugurwa ku...
[AMAFOTO] : IBIKORWA BY’INGENZI BYA POLISI Y’U RWANDA MU MWAKA WA...
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga


text:
Yasuwe : Inshuro 627 | Ibitekerezo: 0 | Aho ariho: Isi muri Rusange
Hatangajwe Ikigero cy'Imyaka Buri Muntu Agomba Kwishimishamo. Ese ni Ingahe? Fora!
Tweet
By Leonce Ukurikiyimfura | December 19, 2016 saa 08:36:53
Ubusanze umuntu agira igihe agiramo ibyishimo, gusa benshi baziko ibyishimo bibaho igihe cyose waba ufite amafaranga,Nyamara siko bimeze kuko abashakashatsi berekanye ko ibyishimo biba mu kigero k’imyaka 20 ndetse na 65 gusa.
Mu bushakashatsi bwakozwe na Kaminuza yo mu gihugu cya Australia, new South Wale. Bwagaragaje ko igihe umuntu afite imyaka 10 aribwo ahura n’ibibazo byinshi kuko aribwo aba atangiye gukenera ibintu byinshi, naho mu kigero k’imyaka 20 ibyishimo ndetse n’umunezero bikiyongera.
Dr Loana Ramia yagize ati” umuntu uri mu kigero k’imyaka 20 aba yishimye cyane, gusa ku myaka 40 ibyishimo biragabanuka maze yagera kuri 65 bikongera bikagaruka”
Gusa benshi bibajije ko bazageza kubyishimo bya kabiri ari nabyo bihatse ibindi mu gihe nta muntu ukirenza imyaka 45 akiri ku Isi ya Rurema.
Ngo umukobwa cyangwa umuhungu bafite imyaka 20 usanga bafite ibyishimo ndetse bakinezeza mu buzima kuko baba nta bintu byinshi batekereza ndetse ugasanga baracyarerwa n’ababyeyi, naho mu myaka 27 kuzamura kugeza kuri 45 nta muntu wishimisha kuko abakobwa baba batangiye gutekereza uko bazubaka ingo zabo ndetse n’abahungu batangira guhangayika.
Gusa ngo bibaho ko umuntu ashobora kuva ku Isi atishimishije bitewe n’ubuzima yaciyemo ndetse bugakomeza kumukurikirana nk’uko Bongo5 ikomeza ibivuga ari nayo dukesha iyi nkuru.
Ndakwinginze, Ntugahemukire uwo Mwakundanye!! Ese kuki Mbigusabye?Isomere.
Biratangaje! Impuguke Zashyize Ahagaragara Ibiranga Umukobwa Mubi n'UMukobwa Mwiza.
Wikwiyicisha Inzara Ngo Uragabanya Umubyibuho Ukabire . Dore Uko Ugomba Kubijyenza.


text:
mar.
10
mai
2011
ISOMO RYA MBERE
Igitabo cy’Ibyakozwe n’lntumwa (Intu 8, 1b-8)
1bUmunsi w’urupfu rwa Sitefano, haduka itotezwa rikomeye muri Kiliziya y’i Yeruzalemu, maze bose uretse Intumwa, batatanira mu turere twa Yudeya na Samariya. 2Abantu bubaha Imana, bahamba Stefano, baramuririra cyane. 3Naho Sawuli we agumya kuyogoza Kiliziya, akinjira mu mazu agafata abagabo n’abagore, akabashyira mu buroko. 4Abari batatanye bagendaga hose bamamaza Inkuru Nziza y’ijambo ry’Imana. 5Filipo na we aramanuka ajya mu mugi wa Samariya, yigisha abahatuye ibya Kristu. 6Rubanda bashishikariraga n’umutima umwe inyigisho za Filipo, kuko bari barumvise ibitangaza yakoraga kandi bakanabibona. 7Koko rero, roho mbi zasohokaga mu bari bahanzweho zisakuza, ibimuga byinshi n’ibirema bigakira. 8Nuko muri uwo mugi haba ibyishimo byinshi.
ZABURI (Zab 66 (65), 1-3a, 4-5, 6-7a)
Inyik/ Mahanga yose, nimusingize Imana.
Mahanga yose, nimusingize Imana,
muririmbe ikuzo ry’izina ryayo,
muyikuze muvuga ibisingizo byayo.
Nimubwire Imana muti
« Mbega ibikorwa byawe ngo biratera ubwoba !
« Abatuye isi bose bapfukamye imbere yawe,
bakagucurangira baririmba izina ryawe !»
Nimuze mwirorere ibikorwa by’Imana,
yo abantu batinyira imyato :
Yahinduye inyanja ubutaka bwumutse,
n’uruzi barwambuka ku maguru rwakamye kare;
ni yo mpamvu tuyigirira ibirori.
Ku bubasha bwayo, iraganje ubuziraherezo.
IBANGONDIRIMBO RIBANZIRIZA IVANJILI (Rom 6, 9)
Alleluya Alleluya.
Kristu wazutse mu bapfuye ntazongera gupfa ukundi,
urupfu ntirukimufiteho ububasha.
Alleluya.
IVANJILI
+ Yohani (Yh 6, 35-40)
Muri icyo gihe, Yezu amaze gutubura imigati, 35abwira imbaga y’Abayahudi ati «Ni jyewe mugati utanga ubugingo. Unsanga wese ntazasonza bibaho, n’unyemera ntazagira inyota bibaho. 36Nyamara narabibabwiye : murambona ariko mukanga kwemera. 37Uwo Data ampa wese angeraho, kandi uza ansanga sinzamujugunya hanze. 38Namanutse mu ijuru ntazanywe no gukora ibyo nshaka, ahubwo nje gukora ibyo Uwantumye ashaka. 39Icyo Uwantumye ashaka ni ukutagira n’umwe nzimiza mu bo yampaye, ahubwo nkazamuzura ku munsi w’imperuka. 40lcyo Data ashaka, ni uko ubona Mwana wese akamwemera yagira ubugingo bw’iteka, maze nkazamuzura ku munsi w’imperuka.»


text:
Dore impamvu abantu bamwe bavukana akenge ku matwi yabo
Iyo witegereje neza ku matwi y’ abantu usanga hari abantu bafite akenge gato ku matwi yabo. Mu Bwongereza umuntu umwe mu bantu ijana (1%) afite aka kenge. Mu bice bimwe muri Asiya n’ Africa abantu 2 muri batanu bafite aka kenge.
Nubwo bitagaragarara ku bantu benshi ni ibintu bisanzwe ko umuntu agira akenge ku gutwi kumwe cyangwa yombi. Aka kenge kitwa “preauricular sinus”.
Mu mwaka 1864 nibwo umuhanga witwa Van Heusinger yavumbuye ko aka kenge gaterwa n’ uburyo umwana yagiye akurira mu nda ya nyina umubiri we ugenda wiyegeranya. Heusinger yavuze ko aka kenge kaba uruhererekane mu muryango. Bivuze ko niba ugafite abana bawe nabo bazavuka bagafite.
Umwana w’ umukobwa witwa Kiara Sapinoso yanditse ku rubuga rwe rwa Twitter yibaza niba kugira aka kenge ari umugisha cyangwa niba ari umwaku.
Yagize ati “Preauricular sinus, ni umugisha cyangwa ni umwaku? Mfite ubwoba kuko ndagafite”.
Abaganga bavuga ko hari gashobora hari igihe hashobora kujyamo umwanda bikaba byatera indwara. Bakavuga ko iki gihe ushobora kujya kwa muganga kukibagisha ariko mu bisanzwe bavuga ko umuntu ugafite atagomba kugira ubwoba.


text:
Na N’ubu Yesu yazura ibyawe byapfuye
‘’Kandi n’ubu nzi yuko ibyo usabye Imana byose, Imana izabiguha.” Yohana 11:22
Izi ni inkuru za Lazaro, Mariya na Marita bari umuryanago Yesu yakundaga kandi akanahagenda. Akenshi Yesu yajyaga ajyayo iwabo i Betaniya kuruhukirayo. Uyu muryango rero waje guhura n’ikibazo kiwukomereye, musaza wabo Lazaro arapfa.
Ibi wenda ntabwo ari ibintu bishya kubona abantu Yesu akunda barwara cyangwa se bagahura n’ibindi bibazo byinshi bitandukanye.
Mbere y’uko apfa, batumyeho Yesu, Lazaro akirwaye. Yesu arabihorera asibira birenze rimwe mbere yo kwerekezayo kandi ikibazo yari akizi. Nyuma amaze kugera i Betaniya, Marita aramwegera aramubwira ati “Databuja, iyaba wari hano musaza wanjye ntaba yarapfuye. Kandi n’ubu nzi yuko ibyo usabye Imana byose, Imana izabiguha.” Yohana 11:21-22
Mu by’ukuri nubwo Marita ababajwe n’uko Yesu ameze nk’uwabirengagije kuko aba yaraje mbere y’uko barira, ariko yageretseho ijambo ryiza ry’ikizere amufitiye, ko nubwo mu by’ukuri iby’abantu byarangiye ariko ko ibyo Yesu asabye Se (Imana) ibimuha.
Lazaro yari yamaze gupfa no kugezwa mu mva, yatangiye kunuka kubera kumara iminsi, ariko Marita yibuka ko Yesu ataravuga ijambo rye rya nyuma kuri icyo kibazo. Yahamije ko nubwo byanze ariko Yesu agize icyo ashaka gukora,byakunda, mu yandi magambo ni nko kumubwira ko bo byanze ariko we hari icyo yakora.
Kuhagera kwa Yesu kwazaniye ubuzima uwari warapfuye, musaza wabo arazuka, aba muzima.
Ubu usoma ubu butumwa, ushobora kuba umeze nka Marita kubera ikibazo runaka ariko nawe ubwire Yesu uti na nubu nziko ibyo usabye Imana ibikora. Na n’ubu Yesu, yagukiza uburwayi, yatanga akazi, yakwambika, yakubakira urugo, yaguha amahoro wabuze, yakubohora mu bubata bw’icyaha. Na n’ubu Yesu yazura ibyawe byapfuye.
Hasigaye ikibazo kivuga ngo mbese urabyizeye? Kuko niyo mpamvu Yesu avuga ngo ‘’Niwizera urabona ubwiza bw’Imana.’’ Yohana 11:40
Imana iracyerekana ubwiza bwayo, bijya gusa naho itinda ariko na n’ubu usoma ibyo Yesu asabye Se arabikora kuko abishoboye. Imana iguhe umugisha kandi ikongerere kuyizera mu izina rya Yesu, Amen!


text:
Urashaka gukoresha neza igihe cyawe? - Rick Warren
"Kubaha Uwiteka gutera kurama" Imigani 10:27.
Mbese iyo umunsi uciye ikibu ujya wibaza uti "Mbese uyu munsi nujuje inshingano zanjye?"
Mbese ni ngombwa gukora ibyo washyize ku rutonde byose?
Igihe cyawe ugikoresha ute? Niba utabasha gutegeka igihe cyawe, igihe ubwacyo ni cyo kizagutegeka. Dore inama eshatu ijambo ry’Imana riduha, zagufasha kugabanya stress uterwa no kudakoresha neza igihe cyawe:
1. Kora urutonde rw’ibyihutirwa. Ikigaragara ni uko nta gihe wabona cyo gukora ibintu byose. Ni cyo gituma ugomba guhitamo bimwe. Ugomba guhitamo ikintu cyihutirwa, n’ikitihutirwa. Fata umwanya utekerezo aho ubuzima bwawe urimo kubuganisha. Bibiliya iravuga iti: "Ubwenge buba hafi imbere y’ijijutse, ariko umupfapfa ajya kubushakira ku mpera y’isi" (Imigani 17:24) ; "Ukurikira ibitagira umumaro nta bwo agira umutima" (Imigani 12:11) ; "Umutima w’umuntu utekereza urugendo rwe, ariko Uwiteka ni we uyobora intambwe ze" (Imigani 16:9).
2. Fata ikiruhuko. Mbese ni ngombwa gukora ibyo washyize ku rutonde byose? Nta muntu ugufatiyeho imbunda mu musaya. Stress ugira ni wowe uyigiramo uruhare runini. Bibiliya iravuga iti: "Amaganya yo mu mutima atera umuntu akiyumviro" (Imigani 12:25) ; "Umutima utuje ni wo bugingo bw’umubiri" (Imigani 14:30) ; "Umutima unezerewe ni umuti mwiza, ariko umutima ubabaye umutera konda" (Imigani 17:22).
3. Hanga amaso yawe ku Mana. Stress ni ikimenyetso kigaragaza ko Imana itakiri ku mwanya wa mbere mu buzima bwawe, ahubwo ko witaye ku bibazo byawe utarimo kubonera iherezo.
Ndahamya ko impamvu nyamukuru idutera stress ari uko twishyira imbere ubwacu aho kuhashyira Imana.
Icyo wakora uyu munsi
Byashoboka ko aya magambo agukoze ku mutima. Niba ari uko biri, urasabwa gukora urutonde rw’imirimo yihutirwa, ugafata umwanya wo kuruhuka kandi ikiruta byose ugashyira Imana imbere mu buzima bwawe.
Rick Warren


text:
Feb 14, 2016 Adolphe Mitali Inyigisho zanditse 0
Iyi nyandiko ndayitura cyane cyane umuntu waba yarakoze icyaha, akaba ari ntawe umucira akari urutega nk’uko abanyarwanda bavuga, umwanzi(satani n’abadayimoni) bakaba bavuga bati “awa”, yuzuye kwicira urubanza no kutibabarira. Ndagira ngo nkubwire nti “Wikwikuraho amaboko
Imana ubwayo itarayagukuyeho”
Umunyarwanda yise umwana we Sibomana, abo nta bandi yavugaga ni abantu. Ntabwo ari
Umunyarwanda wenyine ubivuga ariko kuko iyi mvugo tuyisanga no muri Bibiliya, kandi
ni imvugo yo guhumuriza, birakarama ko Imana idasa nk’abana b’abantu kuko ari aho
benshi tuba twarashize! Ni amahirwe ko Imana yahaye umuntu ububasha mu kigero kiringaniye
kuko iyo bitaba ibyo, yari kubukoresha nabi. Umuntu yaguhigira ariko kuko adafite ubushobozi,
bigaherera iyo.
NDIMO KUVUGA KU MBABAZI Z’IMANA.
Navuze ko ririya jambo “Sibomana” rigaragara no muri bibiliya
Mu gitabo cya Hosea11:8,9 tubona amagambo agaragaza kamere
y’imbabazi, n’impuhwe zitangaje by’Imana yacu, agira ati:”…Efurayimu we
nabasha nte kukureka, nawe Isirayeri we naguhana nte?…Umutima wanjye urabagarukiye
imbabazi zanjye ziragurumana…Sinzakurikiza uburakari bwanjye bukaze, kandi sinzagarurwa
no gutsemba Efurayimu kuko ndi Imana sindi nk’umuntu…”
IMANA YACU NI UMUVUZI KAMINUZA W’IMITIMA.
Mu bumenyi bwo mw’isi habamo ibyo bita psychologie (Imyigire y’imyifatire y’umuntu)aho
abayiga bagerageza gutanga ibisobanuro ku myifatire runaka y’umuntu; hariho n’ubundi
bumenyi butandukanye bwose bugamije intego zisa n’iyi ngiyi.Ikigaragara ariko n’uko
umuntu utiyizi ubwe, utanareba mu mutima w’undi, biruhije kuba yamusobanukirwa.
Umuntu akenshi agendera kubyo abona inyuma, urugero rufatika ni igihe Samueli yajyaga kwimika
uzaba umwami wa Israeli, Yabonye igihagararo cya Eliabu, aribwira ati “nta wundi uyu niwe
Imana ishaka kwimika, ariko dore uko Uwiteka yamusubije”…kuko Uwiteka atareba nkuko
abantu bareba,abantu bareba ubwiza bugaragara, ariko uwiteka areba mu mutima”1Sam 16:7.
Iyo umuntu akoze icyaha nabwo ni nk’ibyo, Abantu bareba iby’inyuma, kuko niho bashobora
gushyikira, ariko Imana yo siko imeze. Imana nka Psychologue mukuru, ireba mu mitima, iba
izi ibyo umuntu yanyuzemo mbere yo gukora icyaha, uburyo yabanje kukirwanya, aho intege
nke ze ziherereye,zab103:8-14. Iba Izi niba umuntu yagambiriye cyangwa byamuguye gitumo,
ariko umuntu kuko atazi ibyo we yihutira guca iteka, ati “naterwe amabuye”, muribuka
iby’umugore bazaniye Yesu,yafashwe asambana.Mu gitabo cya Yesaya 57:16-18,
Imana iravuga iti: “Sinatongana iminsi yose, kandi sinahora ndakaye iteka ryose
kuko imyuka n’imitima naremye byashirira imbere yanjye,icyaha cye cy’umururumba nicyo
cyandakaje ndamukubita” aha tugeze ho harandangiza “…Nabonye ingeso ze nzamukiza
kandi nzamuyobora musubize ibyo kumumarana umubabaro hamwe n’abamuborogeye”MBEGA IMANA!
Imana irivugira iti “Njyewe ingeso ze narazibonye, aho bipfira ndahazi, twese tuba
tuhazi aho bipfira kuri Bene Data. Imana niwe Nzobere muri Psychologie, muri Yesaya
55:6-9 Imana itangira yinginga umunyabyaha ngo areke ingeso ze mbi, ukiranirwa
areke ibyo yibwira agarukire Uwiteka kuko azamugirira ibambe , Imana ikongeraho ngo pe!
Hepfo ku murongo wa 8 iravuga iti:”Erega ibyo mwibwira sibyo nibwira, kandi inzira zanyu
si zimwe n’izanjye, Nkuko ijuru risumba isi,niko inzira zanjye zisumba izanyu, n’ibyo
nibwira bisumba ibyo mwibwira” Uko wibwira ku cyaha mugenzi yakoze siko Imana yibwira,
(pas necessairement). Abantu sibo Mana, Imana ishimishwa no kubabarira,ntiyatwituye
ibihwanye n’ibicumuro twamucumuyeho, Zab 130:3,4 Ijambo ry’Imana riravuga riti:
” Uwiteka wagumya kwibuka ibyo dukiranirwa, ni nde wazahagarara adatsinzwe?
Ahubwo kubaarirwa kubonerwa aho uri kugira ngo wubahwe “Imbabazi z’Uwiteka nizo zituma
tudashiraho, kuko ibambe rye ritabura, zihora zunguka uko bukeye.
Ese ubu ntiwaramya iyo Mana, aha byumikane neza ntabwo mvuga ko tugomba gukora
ibyaha kugira ngo ubuntu busage,ndabwira uwakiguyemo nti ibuka ko Yesu yagukunze ukiri
umunyabyaha…nkanswe ubu yagukoye amaraso y’igiciro. Keretse niba wambwira ko
yagukundiye ukwera n’ubukiranutsi bwawe. Bwira Satani ko Yesu yagukunze ukiri
umunyabyaha cyangwa umere nka Luteri bavuga ko umunsi umwe, Satani yari arimo
kumuca intege amwibutsa icyaha, Luteri ngo abrayibwira ati ahubwo hari n’ibindi wibagiwe
ati ariko byogerejwe i Gologota. Nukosa uhindukirire Umwami w’Imbabazi, ntiwongereho icyaha
cyo gushidikanya imbabazi ze, ubundi ukomeze mubane mu rukundo rwayo.
Imana yacu ishimwe cyane.
MITALI Adolphe
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ni agakoresho kazwi nka Willow, kakaba ari ko ka mbere umubyeyi ashobora kwambara ku mabere yombi akikama amashereka atagombye gukoresha intoki, ndetse akaba yanagkoresha mu gihe ari mu yindi mirimo.
Uburyo bwari busanzwe bufasha abagore kwikama amashereka bwari bunini, busakuza ndetse bunababaza. Bwabasaba guhagarika ibyo bakoraga kugirango bikame amashereka.
Muri ako gakoresho ni naho hakusanyirizwa amashereka, umuriro wo muri batiri yako ukaba umara iminsi ibiri ukora.
John Chang, wakoze ako gakoresho ka Willow, yabwiye CNN ko yabishishikarijwe n’umugore we n’abana batatu.
Yizera ko kazafasha abagore benshi konsa kuko kameze neza, koroshye kugakoresha kandi kiyubashye.
Mu igerageza abagore bakambariye mu ngendo za gari ya moshi no mu gihe cy’inama kandi ntibyababuza gukomeza ibyo barimo.
Willow ituma umuntu abasha kumenya ingano y’amashereka ashaka kwikama, inshuro umubyeyi yikamye n’igihe agomba kumara abikora. Willow izaba igura amadolari ya Amerika 430.
Abahanga bavuga ko nibura abana bagomba konka amezi 12 ariko abana bagera kuri 81% bo muri Amerika batangira konka, abagera kuri 50% batarenza amezi atandatu.


text:
Matayo 19:3 Abafarisayo baza aho ari baramugerageza, baramubaza bati"Mbese amategeko yemera ko umuntu asenda umugore we amuhora ikintu cyose?"
Na we arabasubiza ati:"Ntimwari mwasoma yuko Iyabaremye mbere yaremye umugabo n’umugore, ikababwira iti ’Ni cyo gituma umuntu azasiga se na nyina akabana n’umugore we akaramata, bombi bakaba umubiri umwe’?
Bituma batakiri babiri, ahubwo babaye umubiri umwe. Nuko icyo Imana yateranyije hamwe, umuntu ntakagitandukanye."
Baramubaza bati"Niba ari uko, ni iki cyatumye Mose ategeka ko umugabo aha umugore urwandiko rwo kumusenda, abone uko yamwirukana?"
Arabasubiza ati:”Mose yabemereye gusenda abagore banyu kuko imitima yanyu inangiye, ariko uhereye mbere hose ntibyari bimeze bityo”. Mbese gatanya iremewe ku bakristo?
Niba ari yego, sobanura wifashishije icyanditswe.
Ibitekerezo byanyu birakenewe.


text:
Akamaro k’umunyungungu wa ZINC ku buzima bw’umuntu
Umunyu ngugu witwa zinc ugira umumaro munini ku buzima bwa muntu,ndetse iyo wabuze mu mubiri we bishobora kumugiraho ingaruka zirimo n’uburwayi bukomeye,ariko kandi uwayibuze mu mubiri,akagira uburwayi buterwa no kuyibura ashobora kuyongererwa n’abaganga kuko hari imiti igizwe n’uyu munyu ngugu.
Icyo umunyu ngugu wa zinc ufasha umubiri
1. Umurwayi wa diyare‘’diarrhee’’ahabwa imiti ikozwe mu munyu wa zinc agakira
2. Wongerera imbaraga umubiri w’umuntu
3. Zinc ifasha igororwa ry’ibiryo,ikarinda indwara z’amara.
4. Ufasha imikurire y’umwana
5. Ufasha umuntu kugira appetit
Ingaruka zo kubura umunyu wa Zinc mu mubiri
- • Guhurwa ibiryo,ukabura appetit
- • Kugabanuka k’ubushake bw’imibonano mpuzabitsina ku bashakanye
- • Kugira umunaniro ukabije
- • Iyo urwaye igisebe,gitinda gukira
- • umwana Wabuze ZINC mubyo kurya bye aragwingira Ibiribwa bibone kamo umunyungugu wa zinc
- • Ubunyobwa
- • Ibirayi
- • Imbuto z’ibihwagari n’amavuta yabyo
- • Inzuzi z’ibihaza
- • Ibishyimbo
- • Amashaza
- Umunyungugu wa zinc,umubiri w’umuntu uba ukeneye ni uturuka mu biribwa turya kuko niwo uwufitiye umumaro,cyeretse iyo habaye ikibazo cyo kuwubura cyangwa ugomba kwifashishwa n’abaganga mu kukuvura nibwo bashobora kuwukongerera, uturutse mu miti baguhaye igizwe n’uwo munyu.
Source ;medicalnewstaday


text:
Danny Nanone yiyemeje gutera inkunga ikigega Agaciro Development Fund
Umuhanzi uririmba mu njyana ya Hip Hop, Danny Nanone yiyemeje gutanga inkunga y’ amafaranga ibihumbi 500 mu kigega cy’Agaciro Development Fund mu rwego rwo
gutanga umusanzu mu gushyigikira agaciro k’abanyarwanda.
Ku mugoroba wo kuwa 04 Kamena 2016, umuhanzi Danny Nanone yavuze kumugaragaro ko yiyemeje gutanga inkunga y’amafaranga ibihumbi 500 (500.000rwf) mu Kigega cy’Agaciro Development Fund mu rwego rwo gushyigikira gahunda ya leta y’u Rwanda yo kwishakamo ibisubizo no kwihesha agaciro.
Danny Nanone usanzwe abarizwa mu Label ya Incredible yavuze ko impamvu yiyemeje gutanga ayo mafaranga ndetse akabivugira mu gitaramo ngo atari uburyo bwo kwishakira amajwi mu irushanwa arimo rya Primus Guma Guma Super Star.
Yongeyeho ko urubyiruko bagenzi be bakwiye kumwigiraho maze ufite ubushake ndetse n’ubushobozi akaba yatanga uko ashoboye agashyigikira gahunda abanyarwanda bihaye yo kwishakamo ibisubizo ntibategereze inkunga z’amahanga.
Danny yemeje ko ayo mafaranga azayashyikiriza abashinzwe kuyakira bitarenze iki cyumweru twatangiye.
Ikigega agaciro Development Fund cyatangijwe na Nyakubahwa perezida wa Repubulika Paul Kagame muri Kanama 2012 hagamijwe gukusanya inkunga y’amafaranga azafasha u Rwanda kwishakira ibisubizo by’ibibazo rufite hadategerejwe inkunga z’amahanga.


text:
Kwiga bigomba gufasha gutanga ubuzima –Furere Ngororabanga
Furere Benjamin Ngororabanga uyobora Abadominikani mu Rwanda, yasabye abasengera muri Paruwasi Saint Dominic yo muri Kaminuza y’u Rwanda ishami rya Huye, gufatira urugero kuri Mutagatifu Dominiko,bakigira ubumenyi ariko bataretse n’ubwenge.
Yabisabye kuri uyu wa Gatandatu tariki 17 Ukuboza 2016, mu muhango wo kwizihiza yubire y’imyaka 25 iyi Paruwasi imaze ishinzwe.
Iyi paruwasi yitiriwe Mutagatifu Dominiko, yashinzwe ku itariki 15 Ukuboza 1991, ihuriyemo abanyeshuri bigaga muri Kaminuza nkuru y’u Rwanda n’abarimu babo.
Kwitirirwa Mutagatifu Dominiko ngo hari hagamijwe kutibagirwa abafurere b’Abadominikani baje bafite misiyo yo gushyiraho Kaminuza y’u Rwanda, bakazirikana ko abanyeshuri bakeneye no gusenga bakabagenera umupadiri uzajya abafasha (aumônier).
Furere Ngororabanga yagize ati “Dominiko yakundaga kwiga cyane, ariko hari igihe cyageze abantu bicwa n’inzara, agurisha ibitabo bye kugira ngo bashobore kubona ibyo kurya. Namwe rero mumenye ko kwiga ari byiza ariko ko bigomba kudufasha gutanga ubuzima.”
Yanavuze ko igihe cyose kwiga bidafasha abantu kubaka ishusho ry’Imana ntacyo byaba bimaze.
Musenyeri Filipo Rukamba, umushumba wa Diyosezi ya Butare, na we yavuze ko ubumenyi budaherekejwe n’ubwenge ntacyo bumaze, anaboneraho kugira inama abasore n’inkumi biga muri kaminuza.
Yibukije abakobwa ko bagomba kurangwa n’ubwenge, bakareka irari ribagusha mu byago agira ati “umuntu aguha amafaranga ntacyo mupfana wibaza iki? Kuki wumva ko ayaguhera ko uri umukobwa mwiza gusa?”
Yabwiye n’abahungu ko bitari bikwiye ko mu buyobozi hahora humvikana imanza z’ababa babyaranye n’abakobwa bakihakana abana.
Ati “Bene aba ntibaba banazi ko bateye inda.”
Guverineri w’Intara y’amajyepfo, Marie Rose Mureshywankwano, na we wari muri ibi birori, yibukije abari babyitabiriye ko abasengera muri iyi paruwasi bagomba kubera abandi urumuri.
Yagize ati “Abaciye muri iyi paruwasi ya St Dominique bazajye bagira icyo batandukaniraho n’abatarahanyuze.
Umuntu nagusanga no mu murimo, abone ko uri umwana wahawe uburezi n’uburere.”
Paruwasi ya Saint Dominic yabarizwagamo abakirisitu biga muri Kaminuza n’abarimu babo, kuri ubu, hiyongereyeho abanyeshuri bo muri IPRC South.


text:
Ubuso bunini bw’ayo materasi ya hegitari 90, buherereye mu murenge wa Rugarika, mu kagari ka Sheri, mu mudugudu wa Karehe, agaragara urenze muri santeri ya Nkoto, uva i Kigali werekeza mu Majyepfo.
Yakozwe kuva mu 2008 kugeza muri 2011, atwara miliyoni 50Frw. Bene imirima banze kuyihinga kuko imyaka bahinzemo akimara gukorwa yabarumbiye.
Nyuma y’imyaka itanu aya materasi yarahindutse igisambu, ubuyobozi bw’akarere bwemeye kuguriramo ifumbire y’imborera n’ishwagara, bushishikariza abaturage kuyahinga abatabishoboye bagakodesha imirima ya bo na ba Rwiyemezamirimo.
Mu gihimbwe cya mbere cy’ihinga ry’umwaka wa 2017, aya materasi ari guhingwamo imyumbati n’urubuto rwitwa “Water melon”, kandi kandi bayizeyemo umusaruro.
Umuhinzi witwa Ndamage Theoneste yagize ati “Ikibazo cyari gihari pe! Kubona hegitari 90 zidahingwa kandi abaturage bataka inzara. Ni byiza kuba ubuyobozi bwaremeye gutanga ifumbire n’ishwagara. Ubu noneho ikirere nikiba kiza twizeye kuzakuramo umusaruro ushimishije.”
Umuyobozi wungirije w’akarere ushinzwe ubukungu n’iterambere, Tuyizere Thadee, atangaza kubona ubutaka butabyazwa umusaruro kandi ubuso bwo guhinga bukenewe byagaragaraga nk’ikibazo. Avuga ko shwagara n’ifumbira bizashyirwamo bifite agaciro ka miliyoni 26 z’amafaranga y’u Rwanda.
Ati “Kubera ko ariya materasi yari amaze igihe kinini adahingwa, akarere kagombaga kubafasha kubona amafumbire kugira ngo n’abahinga batishije batazagwa mu gihombo.”
Andi materasi adahinze ari mu mirenge ya Karama na Gacurabwenge. Umukozi ushinzwe ubuhinzi mu karere Mwizerwa Rafiki, atangaza ko naho ubufasha bw’inyongeramusaruro buzahagezwa.


text:
Uyu muganda wabereye mu gace ka Moursal, kuwa Gatandatu tariki ya 12 Ukuboza 2016 wakozwe biturutse ku gitekerezo cyazanwe n’Abanyarwanda batuye muri N’Djamena.
Mu Kiganiro yagiranye na IGIHE, Umuyobozi wa Diaspora Nyarwanda muri Tchad, Alice Ndekezi yavuze ko batekereje gukora umuganda mu rwego rwo gutanga umusanzu wabo muri iki gihugu no kugaragaza isura y’u Rwanda binyuze mu bikorwa by’amaboko.
Yagize ati “Icyari kigamijwe ni ukwereka abo muri iki gihugu uburyo umuturage agira uruhare mu bikorwa bifitiye igihugu akamaro. Hano ntibazi umuganda, ni umwihariko w’Abanyarwanda, twaboneyeho kubabwira akamaro kawo kandi abayobozi bifuje ko wajya ukorwa buri kwezi nk’uko mu Rwanda bigenda.”
Ndekezi yakomeje avuga ko uyu muganda witabiriwe n’umwe mu bayobozi bakomeye mu Mujyi wa N’Djamena witwa Alexandre Neldjita, abayobozi b’inzego z’ibanze batandukanye hamwe n’abandi banyamahanga b’inshuti z’Abanyarwanda batuye muri aka gace.
Alexandre Neldjita kimwe n’abandi baturage bawitabiriye bashimangiye ko bagomba kuwushyigikira cyane.
Yagize ati “Iki ni igikorwa cyiza kandi kidakwiye guhagararira aha ngaha.”
Mu mijyi itandukanye yo muri Tchad hatuye Abanyarwanda basaga 50, akenshi bahurira mu bikorwa bitandukanye bigaragaza isura nyayo y’u Rwanda ndetse buri mwaka bakaba bibuka Jenoside yakorewe Abatutsi.


text:
Umuntu udafite uburyo biragoye ko yagira icyo ageraho, ariko abonye uwamufasha akamushyigikira ashobora kugera ku rwego rushimishije. Ayo namwe mu magambo akubiye mu mpuguro zikomeye Bishop Theobald Samedi atanga ku bayobozi cyangwa abashumba bagenzi be.
Uyu mushumba ukorera umurimo w’Imana mu itorero ryitwa Miracle center, avuga ko batangira itorero ryabo ryarimo abantu benshi badafite ubushobozi ariko kubera kubasengera no kubafasha ubu bakaba bamaze kugera ku rwego rushimishije cyane ku buryo we avuga ko nta gushidikanya muri ryo torero abereye umuyobozi afitemo abantu bakomeye batandukanye hano mu gihugu.
Niyo mpamvu ahugurira abantu bose kubera abandi inzira babafasha kugira icyo bageraho. Avuga ko ushobora gufasha umuntu umugira inama, cyangwa ukamufasha kubaka ubushobozi. Atanga urugero nko kuba wafasha umuntu kwiga ku buryo mu gihe gito yaba amaze kugira icyo ageraho.
Asaba abantu bose ko babera abandi irembo kugira ngo babashe kwishimira igihugu no kugikunda. Ashimangira ko gusenga no kwegera abadafite ubushobozi ndetse nabatabasha kubona inzira aribwo buryo bwiza bwo kubabera igisubizo. Tubere abandi inzira kandi tubabere irembo mu buzima bwabo.
Ubugingo.com


text:
Rwanda | Nyamasheke: Abashinzwe irangamimerere mu mirenge barasabwa kwirinda gusiragiza abaturage
Abashinzwe irangamimerere mu mirenge 15 igize akarere ka Nyamasheke barasabwa gutanga serivise inoze ku baturage babagana kandi bakirinda guca abaturage amafaranga ya serivise bataje kubasaba.
Ibi byatangajwe kuri uyu wa kane, tariki ya 11 Ukwakira, mu mahugurwa y’iminsi ibiri yagenewe abashinzwe irangamimerere mu mirenge igize aka karere. Ikigamijwe ngo kikaba ari gutanga serivise zinoze.
Muri aya mahugurwa, abakozi bashinzwe irangamimerere mu mirenge basabwe kwirinda gusiragiza abaturage mu nzira, bakajya babaha serivise uko bikwiye nta kubatinza. Ikindi basabwe by’umwihariko ni ukwirinda guca abaturage amafaranga ya serivise batatse. Aha Ushinzwe imiyoborere myiza mu karere ka Nyamasheke, Adolphe Kanamugire, yatanze urugero rw’aho umuntu ajya kwandikisha umwana wavutse ugasanga ushinzwe irangamimerere mu murenge amusabye kubanza gutanga imisanzu ya mutuelle de santé, uw’uburezi, n’ibindi bitandukanye.
Ibi ngo bishobora kuba imbogamizi, umuturage akaba yasubira iwe atabonye serivise yifuza, bityo bikagira ingaruka ku mwana wavutse uba avukijwe ubwo burenganzira bwo kwandikwa kandi mu by’ukuri iyo serivise itagurishwa.
Abashinzwe irangamimerere bakaba basobanuriwe ko izo gahunda zitandukanye ari ingirakamaro ariko ko igikwiriye ari ugusobanura no gushishikariza abaturage akamaro kazo aho kubategera kuri serivise baba baje kubasaba kandi bafitiye uburenganzira.
Mukamugema Odette ushinzwe irangamimerere mu murenge wa Kagano yadutangarije ko ayo mahugurwa yabafashije kumenya ibiranga serivisi nziza kandi bazaharanira kuzigeza ku baturage ku buryo nibiba ngombwa ko haboneka ibyatuma uwo muturage atabona iyo serivise bazajya babanza bakamusobanurira ku buryo na we ashobora kumenya impamvu yabyo ku buryo yanabikosora kugira ngo bigende neza.
Ku kibazo cy’abaturage bakunze gusabwa gutanga amafaranga ya serivise badasaba, iyo bashaka ibyangombwa mu buyobozi bw’inzego z’ibanze, Mukamugema yadutangarije ko icyo bagiye gukora ari ubukangurambaga kuri abo baturage kugira ngo babashe kumenya impamvu baba basabwa gutanga iyo misanzu itandukanye ariko na none badategewe ku byangombwa baba bashaka kandi babifitiye uburenganzira.


text:
Mu mpanuro yahaye abayobozi ubwo hashyirwaga umukono ku mihigo y’umwaka wa 2015/2016, Perezida Kagame yababwiye ko kutifuza ari ikintu bakwiye guharanira bakagishyira imbere y’ibindi byose.
Yanenze kandi ibihugu by’amahanga bishaka ‘kurindagiza’ ibigitera imbere bigamije kugena uko bibabo, avuga ko Abanyarwanda bakwiye guharanira ibyabo, bakamenya ko ubwisanzure nyabwo ari imibereho myiza ishingiye ku kudasonza ngo wifuze ibyo kurya, kudahora wayobewe uko uri butware umwana wawe ku ishuri cyangwa kumuvuza niba yarwaye.
Umukuru w’Igihugu yagereranyije iriya myitwarire yo kumva ko uzafasha umuntu gutera imbere ari uko yaburaye cyangwa hari ibyo adakora neza, nko gutizwa inzu igihe nyirayo ayishakiye akayikwambura.
Yagize ati “Ni nko gufata inzu ukayintiza aho washakira ukaba wayinyambura cyangwa ukirirwa uyinshunagurizaho ngo nurangiza umbwire uti ufite ubwigenge nibura. Nta bwigenge mfite kuko nta nzu mfite, njye ndashaka inzu nita iyanjye ntabwo nshaka inzu umpa. Icyo bita gusembera ni iki? Ntabwo nshaka gusembera, ntabwo nshaka unsembereza, nshaka iyanjye. Iki gihugu cy’u Rwanda mureba, ni inzu yacu ntabwo dusembereye.”
Perezida Kagame yasabye abayobozi n’Abanyarwanda muri rusange gutekereza ko u Rwanda ari inzu yabo, bagaharanira kuyagura no kuyigira nziza kurushaho.
Ati “Niyo mpamvu tuvuga ubumwe, Abanyarwanda tukaba hamwe tukagira inzu yacu tukayitunganya, tukayisukura ndetse tukagenda tuyagura, tukagenda tuyisubiramo yari ifite icyumba kimwe ikagira bitatu, utari ufite intebe nziza ukazizana ukazishyiramo, ukayikubura […] igihugu cyacu twaje hano guhigira mu bikorwa bitandukanye mu bitekerezo bityo muvuge muti ni inzu yacu turimo dusukura, twubaka neza ikabera ba nyirayo, abayituyemo.”
Muri uyu muhango Minisitiri w’Intebe, Anastase Murekezi yagaragaje ko zimwe mu mpamvu zituma uturere tumwe tuza inyuma mu kwesa imihigo, ari imikoranire mibi y’abayobozi, aho usanga bakora bonyine.
Perezida Kagame yavuze ko abayobozi bashaka gukora neza badakora bonyine, ahubwo bakorana n’abandi bagakurikirana ko ibyagombaga gukorwa byakozwe bityo bakageza igihugu kure heza.


text:
Pariki y’Igihugu y’Ibirunga
Pariki y’Igihugu y’Ibirunga[1] cyangwa Pariki y’Ibirunga[2], Pariki y’Ibirunga y’u Rwanda[3], Pariki Nasiyonali y’Ibirunga[4]. Pariki iri mu majyaruguru y'uburengerazuba bw'u Rwanda. Iyi Pariki ni nayo ibonekamo Ingagi zo mu misozi (cyangwa zo mu birunga). Yemejwe bwa mbere mu mwaka wa 1925. Muri icyo gihe yari agace gato hagati y’ibirunga bya Kalisimbi, Bisoke na Mikeno. Niyo pariki nkuru y’igihugu yashinzwe bwa mbere muri Afurika.
Mu mwaka wa 1929 iyo pariki yongerewe ubunini kuko yahise ifata ubutaka bw’ U Rwanda ndetse na Congo Mbiligi ariyo Repubulika Iharanira Demokarasi ya Kongo uyu munsi. Icyo gihe iyi pariki yahise igira ubuso bungana na 8090 km² , ibyo byakozwe mu rwego rwo kuyihinduramo Parc Albert yacungwaga n’abakoloni b’Ababiligi dore ko ari nabo bakoronizaga ibyo bihugu byombi.
Nyuma y’uko Congo ibonye ubwingenge mu 1960 ndetse n’U Rwanda mu 1962, Pariki y’Igihugu y’Ibirunga yahise icikamo ibice bibiri, buri gihugu kigira agace gicunga, ku ruhande rw’U Rwanda iyo pariki yahise itangira kugabanuka ubunini kuko abaturage batangiye kuyisatira bashaka aho gutura no guhinga.
Mu mwaka wa 1967 iyi pariki yabaye intangiriro y’ubushakashatsi ku ngagi bw’ Umunyamerikakazi wabaye ikirangirire mu bushakashatsi bw’ibidukikije, Diana Fossey. Akigera muri Pariki y’Igihugu y’Ibirunga yahise atangiza ikigo cy’ubushakashatsi yise Karisoke Research Centre, hagati ya Karisimbi na Bisoke. Guhera ubwo, igihe cye kinini yagifataga muri pariki, kandi akeshwa kuba yarahesheje agaciro ingagi zo mu Rwanda, asaba ko zitabwaho ku rwego mpuzamahanga.
Diana Fossey yiciwe mu rugo iwe mu mwaka w’1985, azize abashimusi batazwi yari amaze igihe akumira, ahambwa muri pariki y’Ibirunga hafi y’ikigo cy’ubushakashatsi yari yarashinze.
Pariki y’Igihugu y’Ibirunga yaje kubamo umutekano mucye ubwo intambara yatangiraga hagati y’abahoze ari ingabo z’U Rwanda n’ingabo za FPR- Inkotanyi, ku buryo mu mwaka wa 1992 hagabwe igitero ku cyicaro gikuru cy’iyo pariki biza gutuma ibikorwa bya ba mukerarugendo ndetse n’ubushakashatsi bwakorerwaga muri iyo parike bihagarara. Ibikorwa by’umutekano mucye byarakomeje bitewe n’abahoze mu ngabo zatsinzwe bacengeraga baturutse muri Congo ihana imbibe n’U Rwanda mu majyaruguru. Ibyo bikorwa by’ubugizi bwa nabi byahagaze mu 1999 bihoshejwe burundu n’ingabo z’igihugu cy’U Rwanda.
Iyi pariki irimo urusobe rw’ibinyabuzima nk’ibimera ndetse n’inyamaswa. Ibimera bigenda bitandukana bitewe n’ubutumburuke. Hari ishyamba ry’imisozi migufi (igice cyaryo kinini cyarahinzwe). Hagati ya metero 2400 na 2500 z’ubutumburuke, hari ishyamba ryo mu bwoko bwa Neoboutonia, naho ku butumburuke bwa metero 2500 kugeza kuri 3200 hari ishyamba ry’urugano rwo mu bwoko bwa Arundinaria alpine, riri ku buso bubarirwa kuri 30% bya pariki yose.
Ku butumburuke bwa metero 2600 kugera kuri 3600, ahanini ku bice by’imisozi bikonja byo mu majyepfo y’uburasirazuba, hari ishyamba ryo mu bwoko bwa Hagenia-Hypericum, ribarirwa kuri 30% bya pariki yose. Iri shyamba ni rimwe mu mashyamba manini muri Afurika rifite ibiti byo mu bwoko bwa Hagenia abyssinica.
Ibimera byo ku butumburuke bubarirwa hagati ya metero 3500 na 4200, rigaragaramo cyane ibiti byo mu bwoko bwa Lobelia wollastonii, L. lanurensis na Senecio erici-rosenii, rikaba ribarirwa ku bugari bwa 25% bya pariki yose. Kuva kuri metero 4300 kugeza kuri 4200 z’ubutumburuke, ibyatsi ni byo bihagaragara.
Hagaragara kandi igisambu cy’ibyatsi binini ndetse n’icy’ibito, ishyamba risanzwe n’ibiyaga bito, ariko ibi byose bibarirwa ku buso buto.
Mu rwego rw’ isi, iyi pariki izwi cyane ku ngagi zo mu misozi (Gorilla beringei). Izindi nyamaswa z’inyamabere zigaragara muri iyi pariki ni: Inguge zo mu bwoko bwa inkima (Cercopithecus mitis kandti); inzovu (Loxodonta africana); impyisi z’amabara zo mu bwoko bwa Crocuta na impongo (Tragelaphus scriptus). Iyi pariki kandi irimo inzovu n’ubwo ari nke. Harimo amoko 178 y’inyoni, byibura 13 muri yo na 16 y’ibisanira byayo akaba ari yo aboneka cyane mu birunga no mu misozi ya Rwenzori.
Muri Pariki Nasiyonali y’Ibirunga usangamo 245 y’ibimera harimo amoko 13 ya zirinzwe mu rwego mpuzamahanga, 115 y’inyamaswa zonsa harimo Ingagi zo mu misozi zirenze 650, amoko 187 y’inyoni, amoko 27 y’ibikururanda n’imitubu, n’amoko 33 y’udukoko.


text:
Ubuhungiro bwawe mu bihe bigoye.
Kuko abakene n’abatindi, bagiraga ibyago, wababereye igihome, ukababera
ubwugamo bw’ishuheri n’igicucu cy’icyokere, iyo abanyamwaga biroha nk’uko amashahi yiroha ku nzu (Yesaya 25:4).
Umwami Imana yacu ni we buhungiro n’umunara ukomeye wacu. Ni we mbaraga
z’umukene kandi aha ushonje ibyo kurya. Ni we wenyine ubasha kuguha umunezero wose, ubufasha, umutekano no kurindwa kose ukeneye.
Ntibitangaje ko mu Migani 3:5 hagira hati “Wiringire Uwiteka n’umutima wawe wose, we kwishingikiriza ku buhanga bwawe.“ Zaburi 20:7 yo iragira iti “Bamwe biringira amagare, abandi biringira amafarashi, ariko twebweho tuzavuga izina ry’Uwiteka Imana yacu“
Imana yacu nibwo buhungiro bwacu mu bihe by’amakuba. Iturinda ibyanduza by’iyi si ya none. Niba waravutse bwa kabiri, ntukwiriye guhangayitswa n’ibibazo by’ubukungu bwaguye, kuzamuka kw’ibiciro cyangwa se ikindi kibazo icyo ari cyo cyose cy’ubukungu cyangwa cya politike kuko ubwami ukomokamo bugendera ku mahame yo mu Ijuru. Bibiliya iravuga iti:
“Kwizera niko kwatumye Nowa atinya Imana amaze kuburirwa na yo iby’ibitaraboneka, akabaza inkuge yo gukiza abo mu nzu ye … “(Abaheburayo 11:7).
Abantu bose bo mu bihe bya Nowa, tudasize n’inyamaswa, bararimbutse ubwo Imana
yarimbuzaga isi umwuzure. Ariko inkuge ya Nowa yo yakomeje kurerembera mu mutekano hejuru y’ayo mazi yarimbuye abanyabyaha. Ukwiriye gusobanukirwa rero ko ikibi, ubuzima bugoye, ibibazo by’ubukungu bikomeye mu isi atari wowe bigenewe; ntugomba gutsikamirwa kandi uri umwana w’Imana. Hagati mu bibazo by’ubukungu bugwa, Imana yo yategetse ubutunzi bwawe. Yamaze kugena ko uzatunganirwa muri ubu buzima.
Nk’uko inkuge yari ubuhungiro kuri Nowa n’umuryango we, Umwami Yesu ni we
buhungiro bw’imiraba: “Izina ry’Uwiteka ni umunara ukomeye, Umukiranutsi awuhungiramo agakomera“(Imigani 18:10). Buri wese mu nkuge ya Nowa yatunzwe iminsi ijana na mirongo itanu, ariko iyo uje muri Kristo binyuze mu kwimika Umwami Yesu mu buzima bwawe, we arakurinda akagutunga iteka ryose. Kubw’ibyo wange kugira ubwoba kuko Umwami azaguheka akagushyira hejuru y’ibihe bikomeye byose.
Ijambo ryo Kwatura Ngendana n’Umwami mu rwego rw’ubwiza, aho ntunganirwa kandi ibyo nkeneye byose bikaba bihari. Ndi kumva umwuzuro w’umunezero uyu munsi kandi n’iminsi yose y’ubuzima bwanjye kuko Umwami Imana yanjye ari we buhungiro
bwanjye, imbaraga zanjye n’umunara wanjye. Andinda ibingirira nabi n’ibitekerezo bihumanya byo mu isi ya none. Amen.
Pastor Chris


text:
Nyuma y’intonganya, kurwanira imitungo, gushinjanya ubugambanyi, gushwanira mu bayoboke babo, gusenya urusengero n’ibindi byagiye biteza umwuka mubi hagati ya Apotre Liliane Mukabadege n’umugabo we Apotre Bizimana Ibrahim, kuri uyu wa Mbere tariki 9 Gicurasi 2016, nibwo ku rukiko rw’ibanze rwa Nyambirambo hakomeje ibijyanye n’urubanza bareganyemo basaba gatanya, hakaba hari hategerejwe imyanzuro igomba kuvamo ariko kuko hari uruhande rwagaragaje ibindi bimenyetso bishya bizashingirwaho mu rukiko, urubanza rwasubitswe rwimurirwa kuwa mbere utaha tariki 16 Gicurasi 2016.
Apotre Liliane Mukabadege azwi nk’umuhanuzi, umukozi w’Imana akaba n’umuyobozi w’urusengero Umusozi w’Ibyiringiro ruherereye ku Kimisagara mu mujyi wa Kigali ahazwi nko ku Ntaraga, gusa rukaba rufite andi mashami harimo n’ishami riherereye i Runda mu karere ka Kamonyi. Uyu Apotre Mukabadege Liliane yashakanye na Apotre Bizimana Ibrahim, uyu akaba yaranahoze ayobora urusengero rw’i Runda ndetse yari anamwungirije ku buyobozi bw’iri torero mu buryo bw’amategeko (Representant Legal).
Ibijyanye n’itorero, imiyoborere yaryo n’imitungo yaryo byagiye biteza umwuka mubi hagati y’aba bavugabutumwa, kugeza ku ntera y’aho hajemo gufungwa no gusenya urusengero ruherereye i Runda mu karere ka Kamonyi. Iby’umubano wabo, iby’itorero ryabo n’umwuka mubi wabaranze, bifite amateka maremare, kugeza aho ubu barimo gushaka gutandukana burundu ndetse hitabajwe inkiko, ari nabyo tugiye kubavira imuzingo muri iyi nkuru.
Si ubwa mbere batanze ikirego ngo batandukane burundu
Tariki ya 3 Gicurasi 2014, uyu mugabo Bizimana Ibrahim yatawe muri yombi akurikiranyweho kunyereza imitungo yo mu itorero rye n’umugore we, ku ishami rya Runda yari anabereye umuyobozi, hanyuma aza gufungurwa ku itariki 19 Gicurasi 2014 bimaze kugaragara ko ibyo aregwa bidafite ishingiro. Amaze gufungurwa haza kubaho kutumvikana hagati ye n’umuyobozi w’itorero ari nawe mugore bashakanye, ndetse uyu Bizimana akaba yaraje gutangaza ko umugore we Liliane Mukabadege ari we wari wamufungishije afatanyije n’abandi bantu bari bakomeye mu itorero. Icyo gihe, umugore yari Bishop naho umugabo ari Reverend, ariko bombi baherutse gushyirwa ku rwego rwo hejuru rw’Intumwa z’Imana (Apotres cyangwa Apostles mu ndimi z’amahanga), mu muhango bimitswemo na Apotre Paul Gitwaza tariki 8 Kanama 2015.
Ubwo umugabo yafungurwaga icyo gihe muri Gicurasi 2014, yahise ajya gutanga ikirego mu rukiko asaba ko bahabwa gatanya agatandukana burundu n’uyu mugore we mu buryo bw’amategeko (Divorce). Kuko bari basanzwe ari abakozi b’Imana, kuba baragiranye ibibazo bikageza aho bashaka gutandukana bapfa imitungo no gushinjanya ubugambanyi, byakuruye umwuka mubi mu itorero ndetse bombi kongera gusubira imbere y’abayoboke babo babwiriza bibabera ikibazo gikomeye, baza gusanga bigiye kubangamira akazi kabo ko kuba abavugabutumwa. Baje gufata icyemezo cyo kwiyunga, maze kuwa mbere tariki 7 Nyakanga 2014 bageza imbere y’urukiko urupapuro rusaba ko ikirego cyo gutandukana cyateshwa agaciro, uru rwandiko tukaba twarabashije no kurubonera kopi.
Ubu nabwo, nyuma y’igihe babana ariko umwuka mubi udasiba kugaragara ukagera no mu bayoboke b’itorero ryabo, ibintu byongeye kuzamba umugabo ashinja umugore guta urugo no kurusahura ndetse banatangiye kugana inkiko ngo baburane batandukane byemewe n’amategeko, bakaba bombi baragiye batangaza ko ntawe ukifuza kongera kubana n’undi.
Si ubwa mbere uyu mugore ashinjwa ibyo gusahura imitungo y’urugo
Muri Gicurasi 2014 ubwo Bizimana Ibrahim yafungwaga nyuma akavuga ko yari yagambaniwe n’umugore we, agifungurwa yasanze uyu mugore we yarasahuye imitungo aranimuka nk’uko tariki 7 Nyakanga 2014 babyiyemereye bombi mu kiganiro bagiranye n’abanyamakuru ndetse uyu mugore agasaba imbabazi umugabo we ko atazabyongera. Bizimana Ibrahim yabwiye Inyarwanda.com ko icyo gihe, ibyo umugore yari yarasahuye urugo yabigaruye ariko bimwe muri byo ntibigaruke.
Uku gusahura urugo byongeye no kuba intandaro yo kujya mu nkiko bashaka gatanya, nk’uko urwandiko rwo mu nzego z’ibanze twabashije kubonera kopi rubigaragaza. Muri uru rwandiko, ubuyobozi buvuga ko tariki 17 Ukuboza 2015, bwageze mu rugo rwa Bizimana Ibrahim bugasanga umugore yarasahuye urugo, agatwara ibikoresho birimo intebe, televiziyo, radio, frigo, ibitanda bitatu byo kuryamaho, imodoka, imyenda n’ibindi bikoresho byo mu rugo, bifite agaciro k’amafaranga y’u Rwanda arenga 3.000.000 hatabariwemo agaciro k’imodoka, ak’imyenda n’ibikoresho byo mu gikoni.
Gusa Mukabadege, nyuma y’iminsi micye yaje kugwa gitumo Apotre Ibrahim aho yari yarimukiye, ateza ubwega avuga ko ibintu umugabo yavugaga ko yasahuwe n’umugore, abimufatanye nyuma yo gukora iperereza akamenya ko umugabo yari yarabyiyibishije ngo amusige icyasha. Icyo gihe kandi, uyu mugore yahishuye byinshi ku mugabo we, aboneraho gushimangira ko yamuhuzwe kuburyo atakifuza ko basubirana.
N’ubwo umugabo ari Apotre, kuva yafungwa nta rusengero akibarizwamo
Kuva yafungwa, Bizimana Ibrahim ntiyongeye na rimwe gukandagira mu itorero Umusozi w’Ibyiringiro rya Runda yari abereye umuyobozi, kuko yavugaga ko yagambaniwe akanafungishwa n’abo muri iryo torero. Icyo gihe yahise arekera iby’itorero byose mu maboko y’umugore we ari nawe umukuriye mu itorero ariko ashaka gukomeza kuba umuvugabutumwa, ndetse yaje no kugera ku ntera yo kwimikwa akaba Apotre (Intumwa) atagifite itorero abarizwamo kugeza n’ubu n’ubwo avuga ko yashinze umuryango w’ivugabutumwa yise Repentance and Hollines ariko akavuga ko nta torero akibarizwamo.
Kwitandukanya n’itorero byarushijeho kugaragara cyane no guteza umwuka mubi mu itorero, tariki 28 Nzeri 2015, ubwo uyu mugabo yajyaga ku rusengero ruherereye i Runda, agakuraho inzugi ndetse akanarandura icyapa cy’uru rusengero, avuga ko rwubatswe mu kibanza cye ndetse akaba ari nawe warwubatse igihe yari umuyobozi, akaba ashaka gusubirana imitungo ye. Yashinjaga umugore we ari nawe muyobozi mukuru w’itorero, kuba ashaka gukoresha imitungo y’urugo mu by’itorero rye.
Umugabo ntiyemera umugore mu by’ivugabutumwa, n’umugore ntiyemera umugabo
Ubwo twaganiraga tariki 29 Nzeri 2015, Apotre Bizimana Ibrahim yashimangiye ko n’ubwo nta rusengero abarizwamo, abwiriza ahantu hatandukanye ariko mu itorero ry’umugore we akaba atahabwiriza kuko atemera uyu mugore we mu by’ivugabutumwa, kandi n’umugore akaba atamwemera. Yagize ati: "Ubundi mu mategeko y’Intumwa, Intumwa ntigira itorero uretse hano mu Rwanda... Amatorero yose ni ay’Intumwa, njye mbwiriza mu itorero iryo ariryo ryose kandi si na ngombwa ngo untumire, ndijyana iyo mfite ubutumwa bw’Imana ndagenda nkabutambutsa kandi ubutumwa bw’Imana ndabuhorana, kuko ijambo ry’Imana riri muri njyewe, ngenda njyanye ijambo ry’Imana nkaribwiriza ngataha. Mu musozi w’Ibyiringiro ho sindabwirizamo, kuko umuyobozi waho (ari nawe mugore we), ntabwo twubahana mu buryo bw’ivugabutumwa. Ntabwo twubahanye kubera ko ari njye ntanyemera, nanjye simwemera, gusa turemerana nk’umugore n’umugabo mu rugo... Nta rutugu rukura ngo rusumbe ijosi, iyo urutugu rwakuze rugasumba ijosi rwitwa inyonjo, njye sinshaka kuba inyonjo rero kuko niwe unkuriye mu by’itorero... Gusa nta n’aho duhurira ubu cyane kuko mu itorero simpagera... Kuba ubwo nayoboraga i Runda baramfungishije byo niyo ntandaro yatumye ntasubirayo, kuko n’ubwo nafunzwe icyo gihe, icyatumye ntasubirayo, itorero ryari ribifitemo uruhare".
Umugabo avugwaho ubusambanyi no kubyara abana benshi hanze, n’umugore afite uwe ariko bombi ntibigeze babyarana
Ubusanzwe, kwa Bizimana Ibrahim na Mukabadege Liliane bafite abana batanu ariko nta mwana n’umwe babyaranye, kuko bashakanye Mukabadege afite umwana umwe naho Bizimana Ibrahim afite abana bane. Bizimana Ibrahim aherutse gutangaza ko mbere gato y’uko umugore asahura urugo, yari amaze iminsi amubwira ko arambiwe kurera abana atabyaye, akavuga ko byatewe ahanini n’uko umwana mukuru wa Ibrahim, uyu mugore yashatse kumukoresha amanyanga se akaza kubimenya n’ubwo uyu Apotre Ibrahim atasobanuye neza iby’ayo manyanga. Nyuma ariko mu kiganiro Apotre Mukabadege yagiranye n’abanyamakuru, yavuze byinshi birimo kuba umugabo we afite abana benshi yagiye abyara hanze, n’ubwo ajya kunda kwemera ko afite batandatu gusa. Muri rusange, muri abo bana bose nta n’umwe babyaranye, akenshi umugabo agashinja umugore we ko anywa imiti ituma atabyara.
Mu byo bashinjanya harimo n’amarozi
Mu byo Apotre Ibrahim yagiye ashinja umugore we, harimo kuba yaragiye amutahura yashatse kumurogera mu biryo, gusa ibi ubwo abanyamakuru babibazaga Mukabadege muri Mutarama uyu mwaka, yarabihakanye abitera utwatsi. Yagize ati: "Ntabwo ibyo nigeze mbikora arabeshya rwose ni ukumparabika nk’umukozi w’Imana kubera ko azi ko avuze ikintu kiremereye kuko abantu bankunda kubera ko ndi umukozi w’Imana w’ukuri, aziko igisebo cyahita kinjyaho urusengero rugasubira hasi n’abakristo bagaseba niyo strategy akoresha, azakubwira n’ikindi kitari icyo ariko sinigeze mbikora n’imbere y’Imana ishobora byose".


text:
Oya ikwiye kuba oya na Yego ikaba Yego ku mukristo
Ahubwo ijambo ryanyu ribe ‘Yee, Yee’, ‘Oya, Oya’, ibirenze ibyo bituruka ku Mubi. Matayo 5:37
‘’Kandi mwumvise ko abakera babwiwe ngo ‘Ntukarahire ibinyoma, ahubwo uzakorere Umwami Imana ibyo wayirahiye.’ Ariko jyeweho ndababwira kutarahira rwose, naho ryaba ijuru kuko ari ryo ntebe y’Imana, cyangwa isi kuko ari yo ntebe y’ibirenge byayo, cyangwa i Yerusalemu kuko ari ururembo rw’Umwami ukomeye.
Kandi ntuzarahire umutwe wawe, kuko utabasha kweza agasatsi kamwe cyangwa ngo ukirabuze. Ahubwo ijambo ryanyu ribe ‘Yee, Yee’, ‘Oya, Oya’, ibirenze ibyo bituruka ku Mubi.’’ Matayo 5:33-37
Intego y’iyi nyigisho, Yesu hano aratwereka ko niba umuntu ari umukristo aba agomba kuba umunyakuri mu byo avuga. Nta bindi biba bikwiye kurenga kubyo avuze, ahubwo mu kanwa ke haba hagomba gusohokamo amagambo y’ukuri kandi igihe cyose.
Iyo bibaye ngombwa ko ibyo uvuze ubitizaho indahiro kugira ngo bigire agaciro, bishatse kuvuga ko icyizere cy’ibyo uvuga kiba ntacyo, kandi tugomba gusa n’ibyo tuvuga.
Yesu yabivuze mu mazina yabyo ko Yego na Oya y’umuntu nta kindi kigomba kubiherekeza. Mu yandi magambo nta ndimi ebyiri ku mukristo. Yaravuze ngo ibirenze ibyo bituruka ku mubi, ibyo kwirahira, kurahira ba sogokuruza n’abakurambere, n’ibindi nkibyo, ngo bituruka kum mubi.
Hari inkuru abantu benshi bakunda kugarukaho y’umwana wahoraga ahuruza ko ikirura kije kumurya, bibaye kenshi abantu bareka kwizera ibyo avuga kugeza igihe yatakiye ikirura cyaje koko bakakimwizera, baramureka.
Iyo wimenyereje kubeshya mu buzima bwawe utakaza ubunyangamugayo n’icyizere mu bantu.
Imana si byo idusaba, ntabwo yifuza ko ibyo tuvuga bigombera abahamya ngo bibe ukuri, oya, ahubwo tubeho ubuzima bwo kuba abanyakuri.
Ibyo Imana ivuga byose irabisohoza, kandi twaremwe mu ishusho yayo, yifuza rero ko tuyigana.
Bakunda kwemeza ko iyo tuvuga imibiri yacu nayo ubwayo idutangaho amakuru, kuburyo umuntu uzi kubyitegereza kandi wabihuguriwe yabasha kukuvumbura. Mu bintu bitabera ubikora ni ugutahura umuntu wabeshye nyuma bikamenyekana.
Uyu munsi witoze kuba umuntu mushya kandi w’umunyakuri mu byo uvuga, ibi ntabwo biguhesha agaciro n’icyubahiro mubandi gusa ahubwo bikuzanira n’amahoro mu mutima wawe, ukagira umutima utagucira urubanza.


text:
Igisubizo: Icyaha cyo gutuka Umwuka Wera tukibona muri Mariko 3:22-30 na Matayo 12:22-32. Aha ijambo “gutuka” rifite insobanuro yo “gukora kirazira, sakirirego”. Aya magambo yombi yakoreshwa mu gusobanura ibyaha bikaze nko kuvuma Imana cyangwa gusuzugurana ubushake ibintu byose birebana n’Imana. Iki cyaha cyo “gutuka Umwuka Wera” (Matayo 12:31) ariko cyo ntigisanzwe. Muri Matayo 12:31-32, abafarizayo nubwo biboneraga mu buryo bweruye ko ibitangaza Yesu yakoraga byari kubw’imbaraga z’Umwuka Wera, baranangiye bemeza ko abikoreshwa na dayimoni yitwa “Belizebuli” (Matayo 12:24). Usuzumye Mariko 3:30, usanga Yesu yerura neza uburyo “batutse Umwuka Wera”.
Iki cyaha bagikoze ubwo bashinjaga Yesu kuba yuzuye abadayimoni kandi bazi neza ko yuzuye Umwuka Wera. Kubw’ibyo rero, icyo cyaha cyo gutuka Umwuka Wera ntigishobora kongera gukorwa muri iki gihe. Yesu Kriso ntakigendera ku isi, kuko yicaye iburyo bwa Data. Ubu Yesu ntagaragara nk’umuntu ari gukora ibitangaza, ngo abe yashinjwa ko ari Satani aho kuba Umwuka Wera. Wenda urugero rwegereye rw’icyo cyaha ni ukubona igitangaza cy’imbuto zo kwihana no gukizwa k’umukristo, byose ukabyitirira Satani cyangwa ikuzimu, aho kwemera ko ari ibimenyetso kuzura Umwuka Wera.
Mu gihe cyacu, kimwe no gutuka Umwuka Wera, kwinangira umutima ku byizerwa nacyo ni icyaha kitababarirwa. Nta mbabazi ku muntu upfanye umutima utizera. Gukomeza kwima amatwi impanuro z’Umwuka Wera zigusaba kwizera Yesu Kristo nicyo cyaha kitababarirwa. Ibuka Yohana 3:16 “Kuko Imana yakunze abari mu isi cyane, byatumye itanga Umwana wayo w'ikinege kugira ngo umwizera wese atarimbuka, ahubwo ahabwe ubugingo buhoraho”. Ukomereje muri icyo gice, ubona ahavuga ngo “uwizera uwo Mwana aba abonye ubugingo buhoraho, ariko utumvira uwo Mwana ntazabona ubugingo, ahubwo umujinya w'Imana uguma kuri we” (Yohana 3:36). Uburyo bwizewe bwo kutababarirwa n’Imana ni ukuba “mu batizera”, kuko uba “utumvira Umwana”.
Ikibazo: Gutuka Umwuka Wera bivuga iki?
Igisubizo: Icyaha cyo gutuka Umwuka Wera tukibona muri Mariko 3:22-30 na Matayo 12:22-32. Aha ijambo “gutuka” rifite insobanuro yo “gukora kirazira, sakirirego”. Aya magambo yombi yakoreshwa mu gusobanura ibyaha bikaze nko kuvuma Imana cyangwa gusuzugurana ubushake ibintu byose birebana n’Imana. Iki cyaha cyo “gutuka Umwuka Wera” (Matayo 12:31) ariko cyo ntigisanzwe. Muri Matayo 12:31-32, abafarizayo nubwo biboneraga mu buryo bweruye ko ibitangaza Yesu yakoraga byari kubw’imbaraga z’Umwuka Wera, baranangiye bemeza ko abikoreshwa na dayimoni yitwa “Belizebuli” (Matayo 12:24). Usuzumye Mariko 3:30, usanga Yesu yerura neza uburyo “batutse Umwuka Wera”.


text:
ven.
29
avril
2011
ISOMO RYA MBERE
Igitabo cy’Ibyakozwe n’Intumwa (Intu 4, 32-37)
32Imbaga y’abemera yari ifite umutima umwe n’amatwara amwe, kandi nta n’umwe wibwiraga ko icyo atunze cyose ari icye bwite, ahubwo byose byari rusange kuri bo. 33Nuko Intumwa zikomeza guhamya izuka rya Nyagasani Yezu n’ububasha bukomeye, kandi ubugwaneza bwinshi bwari bubuzuyemo bose. 34Koko rero nta mukene wababagamo, kuko ababaga bafite amasambu cyangwa amazu babigurishaga, bakazana ikiguzi cyabyo 35bakagishyikiriza Intumwa. Nuko bakabisaranganya bakurikije ibyo buri muntu akeneye.
36Bityo na Yozefu, uwo Intumwa zari zarahimbye Barinaba - ari byo kuvuga Imaragahinda -, wari n’umulevi ukomoka i Shipure, akaba yari afite umurima. 37Agurisha uwo murima, maze ikiguzi cyawo agishyikiriza Intumwa.
ZABURI (Zab 93 (92), 1ab, 1c-2, 5)
Inyik/ Yezu Kristu ni Nyagasani, aganje mu ikuzo.
Cyangwa : Alleluya.
Uhoraho ni Umwami, yisesuyeho ubuhangare,
Uhoraho yambaye ububasha, yarabukindikije.
Isi yarayishinze arayikomeza ;
intebe yawe y’ubwami yashinzwe ubutajegajega,
uriho kuva kera na kare !
Ibyo waduhishuriye ni amanyakuri ;
Ingoro yawe ikwiranye n’ubutungane,
Uhoraho, uko ibihe bizahora bisimburana.
IBANGONDIRIMBO RIBANZIRIZA IVANJILI (Yh 12, 32)
Alleluya Alleluya.
Mwana w’umuntu wererejwe ku musaraba,
ureshya abantu bose ukabiyegereza.
Alleluya.
IVANJILI
+ Yohani (Yh 3, 7-15)
Muri icyo gihe, Yezu abwira Nikodemu ati 7« Ntutangazwe n’uko nkubwiye ngo ugomba kongera kuvuka ubwa kabiri. 8Umuyaga uhuha werekeza aho ushaka, ukawumva uhuha, ariko ntumenye aho uturuka cyangwa aho werekeza ; nguko uko bimerera umuntu wese wavutse kuri Roho. » 9Nikodemu aramubaza ati « Ese ibyo bishobora kubaho bite ?» 10Yezu aramusubiza ati « Ukaba umwigisha muri Israheli, maze ibyo ntubimenye ? 11Ndakubwira ukuri koko : tuvuga ibyo tuzi, tugahamya n’ibyo twabonye, ariko ntimwemere ibyo duhamya. 12Niba mutemera mbabwira ibintu byo mu isi, muzemera mute nimbabwira ibyo mu ijuru ? 13Nta wigeze azamuka ajya mu ijuru, uretse Umwana w’umuntu wamanutse aturutse mu ijuru. 14Mbese nk’uko Musa yamanitse inzoka mu butayu, ni ko n’Umwana w’umuntu azagomba kumanikwa, 15kugira ngo umwemera wese agire ubugingo bw’iteka. »


text:
ven.
18
févr.
2011
ISOMO RYA MBERE
Mwene Siraki (Sir 6, 5-17)
5Nyir’imvugo nziza agwiza incuti, kandi ijambo rinyuze umutima ryongera urugwiro. 6Jya ugirana umubano n’abantu benshi, naho uzakugira inama uzafate umwe ku gihumbi. 7Nushaka kugira umuntu incuti jya ubanza umugerageze, kandi ntukihutire kumwimariramo. 8Koko rero hari ukubera incuti mu byishimo, amakuba yaza akakwigarika. 9Hari n’ubwo uwari incuti ahinduka umwanzi, akakumenera ibanga rigukoza isoni. 10Hari n’ undi ukubera incutI mugasangira utwawe, maze amakuba yaza akakwitarura. 11Iyo ukungahaye akwiyegurira wese, akisanzurana n’abagaragu bawe, 12ariko iyo uguye arakurwanya, akirinda ko muhuza amaso. 13Jya ugendera kure abanzi bawe, kandi witondere n’incuti zawe. 14Incuti y’indahemuka ni ubuhungiro buhamye, uyibonye aba yaronse umukiro. 15Incuti y’indahemuka nta cyo wayinganya, kandi nta munzani wapima akamaro kayo. 16Incuti y’indahemuka ni nk’umuti ubeshaho, abatinya Uhoraho bazayibona. 17Utinya Uhoraho aba agize ubucuti bwiza, kuko incuti izakubanira uko uyimereye.
ZABURI (Zab 119 (118), 12.16, 18.27, 34-35)
Inyik/ Uhoraho, udukomeze mu nzira y’amatangazo yawe.
Uragasingizwa, Uhoraho;
Umenyeshe ugushaka kwawe.
Nzahimbazwa n’ugushaka kwawe,
Noye kuzibagirwa ijambo ryawe.
Mpumura amaso,
maze nzirebere ibyiza by’amategeko yawe.
Unyumvishe inzira y’amabwiriza yawe,
kugira ngo njye nzirikana ibyiza byawe.
Umpe ubwenge kugira ngo nkomeze amategeko yawe,
maze nyakurikize n’umutima wanjye wose.
Unkorneze mu nzira y’amatangazo yawe,
kuko ari yo anezereje.
IBANGONDIRIMBO RIBANZIRIZA IVANJILI (1Yh 4,16)
Alleluya Alleluya.
Niduhorana urukundo tuzaguma mu Mana:
Imana ni urukundo.
Alleluya.
IVANJILI
+ Mariko (Mk 10,1-12)
Muri icyo gihe, 1Yezu ajya mu ntara ya Yudeya yo hakurya ya Yorudani. Abantu benshi bongera gukoranira iruhande rwe, nuko abigisha uko bisanzwe. 2Abafarizayi baramwegera, maze bamubaza niba umugabo afite uruhushya rwo gusenda umugore we, ariko bamwinja. 3Arababwira ati «Musa yabategetse iki?» 4Baramusubiza bati « Musa yemereye umugabo kwandika icyemezo cyo gusenda umugore, akabona kumusezerera.» 5Yezu arababwira ati «Icyamuteye kwandika iryo tegeko, ni uko umutima wanyu unangiye. 6Naho mu ntangiriro y’isi, ‘Imana yaremye umugabo n’umugore; 7ni yo mpamvu umugabo azasiga se na nyina akifatanya n’umugore we, 8maze bombi bakaba umubiri umwe.’ Bityo ntibaba bakiri babiri, ahubwo baba ari umubiri umwe. 9Nuko rero ntihakagire umuntu utandukanya icyo Imana yafatanyije.» 10Basubiye imuhira, abigishwa bongera kumusobanuza ibyerekeye iyo ngingo. 11Arababwira ati «Koko umugabo usenda umugore we aba asambana; 12umugore na we utandukana n’umugabo we agacyurwa n’undi, aba asambana.»


text:
Abaturage bo mu Kagali ka Rukara mu Murenge wa Rukara mu Karere ka Kayonza barinubira amafaranga y’umurengera bakwa ku rupapuro rwandikwaho uwatanze Mutuelle de santé.
Aba baturage bavuga ko iyo karita bagiye bayishyura amafaranga 300 kandi ubusanzwe baragombaga kwishyura ijana.
Umwe muri abo baturage utarashatse ko amazina ye atangazwa yabwiye Makuruki.rw ko bishyuye amafaranga atari ateganyijwe ahubwo yashyizweho n’Umunyamabanga Nshingwabikorwa w’Akagali ka Rukara.
Yagize ati “Twagiye kwandikisha amakarita tugeze ku Kagali, abakuru b’Imidugudu tubajije batubwira ko ari amafaranga 300 ngo niko byategetswe na gitifu ,kubera serivisi mbi twahawe twahisemo kuyishyura gusa umwe muri twe yahamagaye umukozi wa mutuelle amubwira ko ikarita igura igiceli cy’amafaranga 100 , tubajije ibisobanuro batubwira ko bazatubariza ariko amaso yaheze mu kirere.”
Umwe mu bayobozi b’Umudugudu utashatse ko izina rye ritangazwa yavuze ko gitifu ari we watanze amabwiriza yo kwaka amafaranga 300.
Yagize ati “Yatubwiye ko ikarita ari amafaranga Magana atatu, birumvikana ko tutari gusuzugura umuyobozi wacu, twayatse abaturage turayamuha yose ubwo twebwe muraturenganya bigomba kubazwa gitifu cyangwa akabasobanurira aho yakuye amabwiriza.”
Abaturage bavuga ko atari ubwa mbere gitifu w’Akagali avuzweho imikorere mibi muri mutuelle de santé.
Nsanzineza Elie yagize ati “Mu kwezi kwa cumi umwaka ushize nishyuye mutuelle ku mbaraga kuko bamfashe mu mukwabu ariko basanga nta mafaranga mfite batwara igare ku Kagali bararibika. Byabaye ngombwa ko njya kuryaka njyanye n’umukiriya arigura amafaranga 27000 maze gitifu asigarana ibihumbi 15000 ya mutuelle y’umuryango wanjye, nategereje ko twahabwa mituweli na n’ubu ntazo turabona.”
Umukozi ukora muri Mutuelle de santé muri uwo Murenge utarashatse ko izina rye ritangazwa yavuze ko ikarita igura amafaranga 100 mu guhugu hose.
Yagize ati “Twahaye amakarita abagitifu batatu turabwira ko igiciro ari amafaranga 100 natwe twatunguwe no kumva abaturage baduhamagara mu Kagali ka Rukara batubwira ko bishyuzwa 300 ubwo twahise tubimenysha Umurenge kuko aribo bakoresha be.”
Twashashatse kumenya icyo Murebwayire Agnes Umunyamabanga Nshingwabikorwa w’Akagali ka Rukara ushinjwa abivugaho , abanza kutubwira ko araza kutuvugisha, twongeye kumuhamagara ntiyitaba.
Ubuyobozi bw’Akarere buvuga ko bwamenye icyo kibazo kandi ko abaturage bazasubizwa amafaranga yabo.
Murenzi Jean Claude, Umuyobozi w’Akarere yagize ati “ Icyo kibazo twarakimenye kuburyo twatangiye kubikurikirana, abaturage bazasubizwa amafaranga yabo.”
Abajijwe ikizakorwa ku muyobozi w’Akagali wishyiriyeho amabwiriza ye ku giti cye, Meya Murenzi yagize ati “Turacyabikurikira naramuka ahabihaniwe muzabimenya.”
NGABON ZIZA JUSTIN


text:
ven.
26
août
2011
ISOMO RYA MBERE
Ibaruwa ya mbere Mutagatifu Pawulo Intumwa yandikiye Abanyatesaloniki (1 Tes 4, 13-17)
13Bavandimwe, nta bwo dushaka ko muguma mu bujiji ku byerekeye abapfuye, kugira ngo mudaheranwa n’ishavu nk’abandi batagira icyo bizera. 14Nk’uko twemera ko Yezu yapfuye kandi yazutse, ni na ko abapfuye bamwizera, Imana izabazura maze ikabashyira hamwe na We. 15Dore icyo tubabwira giturutse ku ijambo rya Nyagasani : twebwe abazima, abazaba bakiriho ku munsi w’amaza ya Nyagasani, nta bwo tuzabanziriza na gato abapfuye. 16Koko rero, ku kimenyetso gitanzwe n’umumalayika mukuru mu ijwi riranguruye, no ku mworomo w’impanda y’Imana, Nyagasani ubwe azamanuka mu ijuru. Nuko abapfuye bizera Kristu babanze bazuke, 17hanyuma twebwe abazima, abazia basigaye, duhite twererezwa hamwe na bo mu bicu kugira ngo dusanganire Nyagasani mu kirere, bityo tuzabane na Nyagasani iteka ryose.
ZABURI (Zab 96 (95), 1-2a, 4-5a, 11-12a, 12b-13b)
Inyik/ Uhoraho araje, aje gucira isi urubanza.
Nimuririmbire Uhoraho indirimbo nshya,
Isi yose niririmbire Uhoraho !
Nimuririmbire Uhoraho, musingize izi rye.
Kuko Uhoraho ari igihangange,
akaba akwiye rwose ibisingizo,
indahangarwa isumba imana zose ;
kuko imana zose z’amahanga ari ubusa.
Ijuru niryishime kandi isi nihimbarwe!
Inyanja niyorome n’ibiyirimo byose !
Imisozi nisabagire kimwe n’ibiyisesuyeho byose.
Ibiti byose by’ishyamba bivugirize impundu icyarimwe,
mu maso y’Uhoraho kuko aje,
kuko aje gutegeka isi.
IBANGONDIRIMBO RIBANZIRIZA IVANJILI (Lk 4,18 ; 1, 68)
Alleluya Alleluya.
Inkuru Nziza yageze ku bakene:
Nyagasani yasuye umuryango we.
Alleluya.
IVANJILI
+ Luka (Lk 4, 16-30)
Muri icyo gihe, 16Yezu ajya i Nazareti aho yari yararerewe, maze nk’uko yabimenyereye yinjira mu isengero ku munsi w’isabato; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakimumbura, abona ahanditse ngo
18« Roho wa Nyagasani arantwikiriye,
kuko yantoye akansiga amavuta,
agira ngo ngeze Inkuru Nziza ku bakene,
ntangarize imbohe ko zibohowe, n’impumyi ko zihumutse,
n’abapfukiranwaga ko babohowe,
19kandi namamaze umwaka w’impuhwe za Nyagasani. »
20Yezu abumba igitabo, agisubiza umuhereza maze aricara;
mu isengero bose bari bamuhanze amaso. 21Nuko atangira kubabwira ati « Ibiri mu isomo mumaze kumva, mumenye ko byujujwe uyu munsi. » 22Bose baramushima, kandi batangazwa n’amagambo y’ineza yababwiraga. Ni ko kuvuga bati « Uyu si mwene Yozefu ? » 23Yezu arababwira ati « Nta gushidikanya mugiye kuncira wa mugani ngo ‘Muganga, banza wivure ubwawe!’ Twumvise ibyo wakoreye i Kafarinawumu byose, ngaho bikorere na hano iwanyu. » 24Yungamo ati « Ndababwira ukuri : nta muhanuzi ushimwa iwabo. 25Ndababwiza ukuri rwose : hariho abapfakazi benshi muri Israheli mu gihe cya Eliya, ubwo imvura yamaraga imyaka itatu n’amezi atandatu itagwa, inzara ikoreka igihugu cyose ; 26nyamara muri bo nta n’umwe Eliya yoherejeweho, uretse umupfakazi w’i Sareputa ho mu gihugu cya Sidoni. 27Hari kandi n’ababembe benshi muri Israheli mu gihe cy’umuhanuzi Elisha ; nyamara muri bo nta n’umwe wakijijwe uretse Nahamani w’Umunyasiriya. »
28Abari mu isengero bumvise ayo magambo bose barabisha, 29nuko bahagurukira icyarimwe bamusohora mu mugi wabo, bamujyana hejuru y’imanga y’umusozi umugi wabo wari wubatseho, bagira ngo bahamurohe. 30Nyamara we abanyura hagati arigendera.


text:
Buri muntu mu bwana bwe, akora utuntu twinshi turimo udusekeje ndetse n’udutangaje, kuburyo ushobora gusanga buri wese hari akantu yakoze kakamusetsa kuburyo kugeza n’ubu iyo akibutse yumva kamusekeje. Ibyamamare nabyo biba byaranyuze mu tuntu nk’utwo, n’ubwo benshi baba barabamenye bakuze.
Muri iyi nkuru, turabagezaho utuntu dusekeje twabaye kuri Aline Gahongayire, Danny Vumbi, Knowless, King James, Meddy, The Ben, Nizzo muri Urban Boys ndetse na Tom Close, utu tukaba ari utuntu badashobora kwibagirwa kandi nabo iyo batwibutse bakaba biseka.
1. Aline Gahongayire
Umuhanzikazi Aline Gahongayire, ni umwe mu byamamare byagize udushya twinshi, utuntu yakoze n’utwamubayeho mu bwana bwe iyo utwumvise ukaba waseka ugatembagara. Yigeze gukopera ikizamini yiga mu mashuri yisumbuye, aribagirwa akopera z’izina. Yigeze kandi gufatwa yagiye kuryama, ahita yihisha mu ivarisi ariko yanga gukwirwamo, bimuyobeye apepera umuyogozi w’ikigo. Uyu we udushya yakoze ni twinshi cyane.
IYUMVIRE UDUSHYA TWOSE GAHONGAYIRE YAKOZE HANO:
2. Danny Vumbi
Ubwo yari afite imyaka 9 y’amavuko, Danny Vumbi yariherereye acunga ahantu se yajyaga abika inzoga, arayitondera arayigotomera ajya kwiga yasinze ageze mu ishuri mwarimu amutuma umubyeyi, kuva ubwo byamuhaye isomo n’ubu yirinda yivuye inyuma icyatuma umwana we agira aho ahurira n’ibisindisha.
3. Meddy
Meddy yajyanye na Kitoko, K8 na King James mu gitaramo i Rwamagana, bari bamaze igihe gito muri muzika bataramenyekana cyane. Batangiye igitaramo umuriro uhita ubura, amatara arazima yose hahinduka umwijima bose birabayobera. Ubwo abantu batangiye kwitotomba kandi bari benshi kuburyo aba bahanzi batabashaga no kwisobanura. Ni uko abafana baba bafunze imiryango n’abari hanze bose barinjira, akavuyo kaba akavuyo, abari bashinzwe umutekano nabo babura uko babigenza, kuko abantu bari benshi cyane. Aba bahanzi bahisemo guhamagara Polisi ariko mu gihe itarahagera biyemeza gushaka uko biyumanganya, biranabahira kuko hari umwijima mwinshi kandi icyo gihe nta Videos nyinshi bagiraga kuburyo bari kubamenya amasura biboroheye.
Muri uko kwiyumanganya, Meddy yariyoberanyije nawe ajya mu bafana abafasha guteza akavuyo ngo batamuvumbura, agenda ateza akavuyo ari nako ashaka uko asohoka, ageze hanze yaje gusetswa n’ukuntu yasanze King James ahantu mu gihuru abafana barimo kumubaza bati: “Ko tubona ko ufite inyinya , uri King James cyangwa uri Meddy?” King James nawe aza kwivamo, ati: “Nonese njye na Meddy nitwe dufite inyinya twenyine?” Ubwo bahita bamenya ko ari we King James (kuko yavuze ngo njye na Meddy).
4. Tom Close
Ubwo yari akiri umwana muto, Muyombo Thomas uzwi ku kazina k’ubuhanzi ka Tom Close, yigeze kwisiga umuti witwa Salimiya azi ko ari amavuta yo kwisiga maze uramurya cyane arokerwa amara ijoro ryose adasinziriye, n’ubu iyo abyibutse biramusetsa cyane nawe akumva arisetse.
5. The Ben
Ubwo yigaga mu mashuri yisumbuye, The Ben yigeze kuzimya amatara y’ikigo cyose (GS de Gahini) hanyuma baramwirukana ngo azasubire kwiga ajyanye umubyeyi. Icyo gihe kuko nyina ntawari uhari kandi undi yari kujyana ari nyirarume (uncle) yatinyaga ko yamukubita, yize imitwe yo kujya muga centre hafi aho abara amasaha yo kuva i Gahini kugera I Kigali uko ungana, hanyuma ashize ashaka telefone ahamagara umuyobozi w’ikigo mu ijwi rinini nkiry’abasaza maze aramubwira ati: "Uyu mwana Mugisha Benjamin angezeho ariko nta mwanya ndi bubone wo kuzana nawe gusa ndamukubise niyongera kudakora neza icyamuzanye uzambwire, ubu njyanye abasirikare bagenzi banjye i Darfur ningaruka nzaza”. Icyo gihe umuyobozi w’ikigo yagize ubwoba, maze amusubiza agira ati: “Oya ntuzirirwe uhaca n’ubusanzwe si umwana mubi rwose ahubwo abanguke ku ishuri adasiba amasomo menshi’’. Ni uko The Ben ageze ku ishuri, umuyobozi w’ikigo aramubwira ati: “Navuganye na papa wawe ariko uzongere sha!"
6. King James
Mu gihe yari umwana muto yiga mu mashuri yisumbuye, King James yigeze kwiyenza ku mukobwa biganaga (nk’umuhungu yumvaga umukobwa atamushobora) hanyuma umukobwa aramwegera aramuhondagura, kuva ubwo ahabuka uwo mukobwa ariko n’ubu iyo abyibutse arongera akiseka, n’ubwo byabaye kera bikaba byaranze kumuvamo.
7. Butera Knowless
Akiri muto, Butera Knowless yakundaga kujya mu gikoni kwicaramo kuburyo babimukubitiraga cyane, rimwe rero hari umukozi wo mu rugo bari bafite wakundaga kumva kuri buri biryo byose yabaga atetse (kujabura), gusa Knowless akababazwa n’uko yumvaga wenyine ntahe Knowless. Umunsi umwe rero uwo mukozi yabigenje nk’uko yari asanzwe abigenza Knowless amwatse aramwima, maze nawe aramucunga ahagurutse ngo aterureho inkono ashyireho indi, agatebe yari yicayeho Knowless agakuraho maze mu kugaruka azi ko agatebe kakiriho, uko yagiye niko yivutuye hasi arababara cyane ndetse aranavunika, icyo gihe Knowless yagize ubwoba cyane kuko yabonaga umukozi yababaye bikomeye, n’ubu ayo abyibutse biramusetsa cyane nawe akumva arisetse.
8. Nizzo Muhammed (Urban Boys)
Ubwo yari umwana yiga mu mashuri abanza i Ngoma mu karere ka Huye, Nizzo wo mu itsinda rya Urban Boys yagiye kwiba amapera mu kigo cyarindwaga n’abashinzwe kurinda umukuru w’igihugu (Aba GP) hanyuma ubwo yuriraga akuzuza imifuka y’imyenda ye yose amapera, bagenzi be bari bajyanye baramukanga bamushuka ko abashinzwe umutekano baje maze agira ubwoba arahanuka yikubita hasi, aho ninaho yakuye inkovu agira munsi y’umunwa. Ibi bintu n’ubwo iyo abitekereje yumva bimusekeje, byaranamuhungabanyije kuko kuva icyo gihe yahise azinukwa imbuto zitwa amapera kugeza n’ubu.


text:
par Bangambiki
Uyu mugore yakundaga imboro cyane. Yahoraga yiyerekana neza kandi yari mwiza pe, umuntu yaramurebaga agashira. Yabikoreraga gukurura abagabo. Ariko yari afite amateka y'ubusambanyi azwi neza n'umugabo we yari azwi ko yikundira guswera udukobwa duto. Umwe rero muri urwo rugo yacaga aha undi agaca aha bagahuriza "imari" mu rugo. Uyu mugore rero yarampize ngo ampe igitubandamunanira. Nari umusore ndimo nshakisha umukobwa wazambera umufasha. Maze uyu mugore akajya anyandikira utubaruwa tw'urukundo, ubundi ugasanga nkina na we udukino tw'abana ariko yampamagara ngo tujye ahiherereye ampe igituba nkamuranga ubwuma. Birumvikana nifuzaga igituba, ariko igituba cy'umugore ufite umugabo kandi uzwi ho ubusambanyi nticyanteraga appetit. Ahubwo kuko yari mwiza kandi yanshyukwishije bihagije, namaraga kugera mu cyumba cyanjye nkamuswererayo mu mutwe!
Hashize iminsi yitabye Imana nta ndwara igaragara imuhitanye. Abantu bavuga ko yahishe neza indwara ye kubera kurya neza no kwifata neza kugeza k'umunsi wa nyuma. Naketse ko urwo rukundo rw'ikubagahu yageragezaga kunyereka bwari uburyo bwo gushaka "abaherekeza".
Nyamuneka Igituba Kiraryana kurusha inyamanswa z'amakare. Jya wishakira igituba ku giti cyawe ariko igituba kikwizaniye kikanakwiteretera ujye ugitinya hari ubwo aba ari indogobe y'i Troie "Cheval de Troie"(ni impano irimo uburozi.)
INKURU BISA
Igituba Kiraryana
Inshuti Mbi Zirashukana
Kuki Igituba cy'Ikibano Kiryoha?
Guswera Indayi


text:
ven.
25
nov.
2011
ISOMO RYA MBERE
Igitabo cy’Umuhanuzi Izayi (Iz 2, 1-5)
1Ibyo Izayi mwene Amosi yabonye, byerekeye Yuda na Yeruzalemu. 2Mu bihe bizaza, hari ubwo umusozi w’Ingoro uzashyirwa ku kanunga usumbe imisozi yose. Nuko amahanga yose agende awugana. 3Abantu b’ibihugu byinshi bahaguruke bavuga bati « Nimuze tuzamuke tujye ku musozi w’Uhoraho, ku Ngoro y’Imana ya Yakobo. Azatwereka inzira ze tuzikurikire. » Ni byo koko, amategeko ava i Siyoni, i Yeruzalemu hagaturuka ijambo ry’Uhoraho. 4Azacira amahanga imanza, akiranure abantu b’ibihugu byinshi. Inkota zabo bazazicuramo amasuka, amacumu yabo bayacuremo ibihabuzo. Ihanga ntirizongera gutera irindi inkota, ntibazongera ukundi kwiga kurwana. 5Nzu ya Yakobo, nimuze tugendere mu rumuri rw’Uhoraho.
ZABURI (Zab 122 (121), 1-2, 3-4b, 4c-5, 6-7, 8-9)
Inyik/ Tuzajya mu Ngoro y’Imana twishimye !
Mbega ibyishimo nagize igihe bambwiye,
bati « Ngwino tujye mu Ngoro y’Uhoraho ! »
None urugendo rwacu rutugejeje,
ku marembo yawe Yeruzalemu !
Yeruzalemu, uri umurwa wubatse neza,
umugi ucinyiye cyane.
Aho ni ho imiryango ya Israheli,
lmiryango y’Uhoraho iza mu mutambagiro.
Aho ni ho Israheli iza gusingiza Uhoraho uko yabitegetswe.
Ni ho hari intebe y’ukomoka kuri Dawudi,
intebe yicaraho igihe aca irnanza.
Nimwifurize Yeruzalemu amahoro,
muti « Abagukunda bose baragahorana ituze;
amahoro naganze mu nkike zawe,
n’ituze rikwire mu rugo rwawe ! »
Kubera abavandimwe banjye n’incuti zanjye,
mpimbajwe no kukubwira nti « Amahoro naganze iwawe !»
Kubera Ingoro y’Uhoraho Imana yacu,
nkwifurije ishya n’ihirwe.
IBANGONDIRIMBO RIBANZIRIZA IVANJILI (Zab 80 (79), 4)
Alleluya Alleluya.
Nyagasani Mana yacu, ngwino utuzahure,
ubengeranishe uruhanga rwawe maze dukire !
Alleluya.
IVANJILI
+ Matayo (Mt 8, 5-11)
Muri icyo gihe, 5Yezu abaye akinjira muri Kafarinawumu, umutegeka w’abasirikare aramwegera, aramwinginga avuga ati 6«Nyagasani, umugaragu wanjye aryamye mu nzu iwanjye ; ni ikimuga kitinyagambura kandi arababaye cyane. » 7Yezu aramubwira ati « Ndaje mukize. » 8Uwo mutegeka aravuga ati «Nyagasani, sinkwiye ko wakwinjira mu nzu yanjye, ariko uvuge ijambo rimwe gusa maze umugaragu wanjye akire. 9N’ubwo nanjye ndi umuntu utegekwa, mfite abasirikare; nabwira umwe nti “Genda”, akagenda ; undi nti “Ngwino”, akaza ; n’umugaragu wanjye nti “Kora iki”, akagikora. » 10Yezu abyumvise aratangara, maze abwira abamukurikiye ati « Ndababwira ukuri, muri Israheli nta muntu nigeze nsangana ukwemera nk’uku. 11Ndabibabwiye : benshi bazava aho izuba rituruka n’aho rirengera, basangire na Abrahamu na Izaki na Yakobo mu Ngoma y’ijuru. »


text:
Ubugande
Ubugande cyangwa Yuganda , Repubulika y’Ubugande (izina mu cyongereza : Republic of Uganda ; izina mu giswayili : Jamhuri ya Uganda ; izina mu kiganda : Yuganda ) n’igihugu muri Afurika y’Iburasirazuba.
Uganda ni igihugu gifite amoko atandukanye afite indimi zigera kuri 40 zitandukanye. Buri bwoko bugira imbyino n’indirimbo byihariye kuri buri birori. Abanyoro bagira imbyino yitwa Runyege, Acholi bagira imbyino za Bwila na Otole. Abaturage ba Alur bagira imbyino yitwa Agwal. Agisu, muco wabo wo gukebwa babyina imbyino za duim, na imbalu. Muri rusange Ibicurangisho bakoresha ni ennaga, amadinda, ndigindi, entongoli na likeme.


text:
by www.igihe.info
Abenshi mu bakoresha imisatsi itari karemano (abakobwa n’abagore) bakunze kwibaza inkomoko yayo ariko ntibabone igisubizo. Imwe muri iyi misatsi ni isukishwa inweri (meches), indi ikungikanywa n’imisatsi karemano bigasa nk’aho ari imisatsi isanzwe (plante) ndetse n’ ikoreshwa mu gisa nk’ ingofero bashyira ku mutwe ukagira ngo ni imisatsi y’umuntu (perruque).
Iyi misatsi usanga ikoreshwa cyane cyane n’igitsinagore b’abirabura bashaka gusa neza cyangwa kongera ubwiza ariko burya n’abazungu barayikoresha aho bungikanya n’iyabo kugirango igire igiti gifatika.
By’umwihariko iyi misatsi ikoreshwa cyane n’ibyamamarekazi muri muzika, sinema n’imideli nka ba Beyonce, Christina Aguilera, Shakira, Palis Hilton n’abandi tutarondoye ku buryo nta warabukwa ko atari imisatsi yabo karemano.
Benshi bakunze kujya impaka bavuga ko iyo misatsi twavuze haruguru ari imikorano cyangwa se iva ku bantu n’ibindi; aba bose bafite ukuri kuko hari ubwoko butatu bw’iyo misatsi.
Habaho imisatsi iva ku bantu (human hair/cheveux humain), ikorerwa mu nganda (meche artificielle/fibre synthétique) ndetse n’imisatsi ivanze, ni ukuvuga ikoze mu misatsi y’abantu hamwe n’imikorano (semi- naturels) rimwe na rimwe muri iyi ya nyuma hifashishwamo n’ubwoya bwo ku mugara cyangwa umurizo w’indogobe.
Nk’uko byavuzweho haruguru, iyi misatsi ikoreshwa mu buryo bunyuranye, akenshi biterwa n’ubikora cyangwa ubikorerwa; ikunze gukoreshwa modeli zitandukanye ariko inyinshi bakoramo inweri, iyo bungikanya n’imisatsi karemano bakayisokoza ubo byifuzwa (extensions capillaires ou extensions de cheveux), ishyirwa ku kagofero cyangwa se iyo bashyira inyuma ku mutwe ukagira ngo ni umusatsi bafungiye inyuma (postiche) bigakora chignon (soma shinyo).
Imyinshi muri iyi misatsi ikorerwa muri Asiya ari naho hava imisatsi iva ku bantu (human hair/cheveux humains) bita meches naturelles. Iyi misatsi iba yarogoshwe ku bakobwa n’abagore b’Abahinde mu mihango nyobokamana bagira aho batura imisatsi nk’ibitambo ku mana zabo.
Ahazwi cyane haturirwa iyo misatsi ni ku rutambiro/urusengero (temple) rwa Tirupati ruri mu Mujyi wa Andhra Pradesh mu Majyepfo y’u Buhinde ari naho ha mbere ku isi hakurwa imisatsi y’abantu ikoreshwa muri buriya buryo twavuze.
Umuco w’idini ry’Abahindu usaba abayoboke baryo ko byibura rimwe mu buzima yiyogoshesha umusatsi we akawutura imana yabi. Bityo rero usanga ibihumbi n’ibihumbi by’Abahinde biturutse imihanda yose bigana urwo rusengero bagatura imisatsi yabo imana yitwa Vishnou.
Uretse mu Buhinde, hari n’imisatsi ikomoka muri Malaisia, Vietnam, u Bushinwa ndetse n’ituruka muri Bresil n’u Burusiya.
Uretse kuba mu Buhinde haturuka imisatsi iva ku bantu, hanakorerwa imisatsi y’imikorano (meche artificielle/synthétique). Abenshi bakora iyi misatsi baherereye mu Karere ka Hanan na Quingdao (imijyi yo mu Buhinde) habaye kabuhariwe mu gukora imisatsi ikorerwa mu nganda ikoherezwa Iburayi, Amerika no muri Afurika. Si mu Buhinde gusa haturuka imisatsi y’imikorano kuko no mu Bushinwa irahakorerwa.
Duhereye ku misatsi y’imikorano (synthetique) usanga ari yo igaragara cyane mu maduka y’abirabura mu bihugu by’Iburayi ndetse no ku masoko yo muri Afurika, iyi misatsi igurishwa ku giciro usanga kidakanganye iba ikoze mu buryo butandukanye no mu mabara atandukanye igakundwa gusukishwa inweri.
Imisatsi y’imikorano ivanze n’ituruka ku bantu yo icuruzwa ku izina «100% hair». Urwo ruvange ruba rwatunganyirijwe mu ruganga ruvamo imisatsi yoroshye kandi ubona isa neza.
Imisatsi ikomoka ku bantu igacuruzwa, itandukanye n’ubwo bwoko bundi bubiri twavuze kuko yo iba yenda kumera kimwe n’imisatsi y’Abanyaburayi. Ni imisatsi iva ku bantu bakayicuruza nta kindi bayihinduyeho uretse kuyitoranya no kuyoza neza ngo ivemo umwanda.
N’ubwo hari imisatsi ituruka mu bindi bihugu, imyinshi mu ikomoka ku bantu ikoreshwa mu gusuka inweri no kongera umubyimba w’imisatsi isanzwe ku mutwe (extension) iva ku misatsi y’Abahindekazi kuko izwiho ubwiza, gukomera no gukorwamo insokozo neza.
Ivomo: extensionscheveux, wikipedia
bwiza.com


text:
Abakristo benshi banyibeshyaho ko ndi Yesu kandi ntamwemera
Posted by technician on janvier 12th, 2016
Umugabo w’umwongereza wamenyekanye cyane mu mafilimi, ukomoka mu mujyi wa Oxford, ndetse yatorejwe gukina amafilimi mu ishuri rizwi nka Oxford Youth Theatre.
Yashakanye n’ abagore 2 umwe witwa Rule Lenska, undi witwa Natalie Bloch, iki akaba ari kimwe mu byerekana ko uyu mugabo atemera amahame n’ imigenzo byavuzwe na Yesu.
Si ibyo gusa, kuko we ubwe yabyitangarije ubwo yabwiraga itangazamakuru ko we abarizwa mu muryango w’ abate
Abatari bake baramutse bahuye na Brian Deacon bagirango barabonekewe
mera Yesu, ngo kabone n’ ubwo imbaga nyamwishi imufata nk’ aho ariwe Yesu.
Abantu benshi bafite ibishushanyo, amafoto y’ uyu mugabo mu mazu yabo ndetse mu bigaragara baramutse babonye uyu mugabo imbona nkubone, kabone n’ ubwo isura ye yashaje bagirango barabonekewe.
Ukuri kw’ ibi ni uko iriya shusho iri mu mitwe y’ abantu benshi bibwira ko ari iya Yesu atariwe kuko ari iya Brian wakinnye iriya Filime ya Yesu
Imbaga y’ abatuye isi batunze amashusho ya Brian Deacon mu mazu yabo ndetse no mu nsengero zabo bazi ko ari Yesu umucunguzi wabo. Abatari bake baramutse bahuye nawe bagira ngo barabonekewe.
Src: bwiza.com


text:
Nta gisa no kuvukira mu muryango ukijijwe! Ni bimwe mu bishobora kugira umumaro ukomeye ku muntu kuko byamuha umurongo w’amahitamo meza mu buzima bwe cyane ko aba afite abo areberaho nk’urugero rwiza. Ariko kuvukira mu muryango ukijijwe byonyine ntibitanga ubwishingizi bw’agakiza.
Mu by’ukuri hari inyungu kandi nyinshi zo kuvukira mu muryango ukijijwe harimo gusengerwa n’ababyeyi, kubona hafi abo kureberaho nk’urugero rwiza ariko ibi bishobora kuguhindura uwo abenshi bakunda kwita umunyedini aho baba bashaka kuvuga umuntu ugendera ku mahame y’idini runaka kurusha kugira kamere y’Imana.
Hari n’igihe ugira umuryango mwiza ukagutoza gusenga ukabakuraho imico myiza y’abana b’Imana. Ibi ariko na none ntibiragera ku rwego rwo gutanga ubudahangarwa bwo kwakira agakiza.
Muri byinshi Imana yemerera abayeyi guha abana babo, agakiza ntikarimo, kuko nta mubyeyi n’umwe wari wabambirwa ibyaha by’umwana we. Aramutse anabikoze, igitambo cye nticyakwemerwa n’Imana kuko igitambo gihesha agakiza ari kimwe rukumbi, cyera, kizira inenge kandi gisanzwe gituwemo n’ubuzima buhoraho. Icyo ni igitambo cya Yesu Kristo!
‘’Ijambo ryitwa agakiza ni ijambo rikomeye ntabwo ari umurage umuntu ahabwa n’ababyeyi. Ntushobora kukazungura ngo uvuge ngo mu bizungurwa ngo hari mo n’agakiza”. Kabera Simon
Agakiza ni impano umuntu ahabwa ku giti cye agahura na Yesu ubwe akamwihera umurongo ashaka ko agenderamo. Agakiza ni ak’umuntu ku ubwe yaba uworoheje cyangwa ukomeye, uwize n’utarize mbese ingeri zose. Umuntu wese ukomoka kuri Adamu akeneye agakiza ahabwa na Yesu.
Umuntu ashobora gukura abwirizwa n’ababyeyi kujya gusenga akabifata nk’ibisanzwe ariko umuntu akeneye ubwe kwihurira na Yesu. ‘’Nanjye nakabaye ndi muri babandi bavuga bati jyewe nagakuriyemo kuko Mama yari umvugabutumwa namenye ubwenge ababyeyi banzindura njya muri Sunday school muri Pentecost church i Bugande ariko mvuze ngo aho niho natangiriye agakiza naba mbeshye ariko nabifataga nk’idini kuko nabonaga ari iby’iwacu.
Muri 1995 ndi mu Rwanda nibwo namenye Kristo asanga umutima wanjye, nasomaga Bibiliya numva Kristo aranyihishuriye nibwo namenye Yesu birenze iby’idini nari nsanzwemo’’. Kabera Simon Birumvikana ko Kristo w’ababyeyi ni umwe n’uw’abana ariko ni byiza kubwirwa ko ikintu kiryoha ariko ubuhamya nyabwo umuntu abwitangira iyo ariyeho ku giti cye agatunga amakuru y’impamo.
Ibi bituma utabifata nka gahunda z’idini zisanzwe ahubwo ukajya ubikorana umutima ukunze kurushaho nk’ushaka kuzamura icyubahiro cy’Imana kandi ukabikora nk’uwiteguye kuzahagarara imbere y’intebe y’imanza y’Imana ukisobanura ubwawe.
Ibi bishobora kandi kugufasha kumenya umuhamagaro Imana igushakamo. Dusoza twibukiranye ko ari byiza kuvukira mu umuryango ukijijwe ariko ari byiza cyane kwihurira na Yesu Kristo ku giti cya buri muntu.


text:
Ibikoresho :
Ifarini garama 65( ibiyiko 3 binini)
Umusemburo ½ cy’akayiko gato ( baking powder)
Umunyu na poivre
Igitunguru cy’umweru 1 na poireau 1
Fromage yo mu bwoko bwa mi- chevre de karongi
Amagi 4
Amata ml 250
Amavuta y’inka g 25
ifi za Saumon zo mu gukebe garama 220 (ni ubwoko bw’amafi, ushobora kuzibona mu maguriro yo mu mujyi wa Kigali nka Frulep, Sawa Citi, SMC n’ahandi) ushobora kuzisimbuza andi mafi yitwa Thon aba mu dukebe nazo ziboneka byoroshye mu ma supermarket y’i kigali
Uko bikorwa :
Fata isorori nini ushyiremo ifarini, umusemburo, umunyu na poivre
Iyo farini yivange n’igitunguru na fromage zirapye
Mu yindi sorori koroga amagi uyavanze n’amata n’amavuta y’inka yashongeshejwe
Byose bikusanyirize mu kintu kimwe
Ongeramo saumon
Bishyire mu gikoresho wateguye ubishyire mu ifuru ifite ubushyuhe bwa degre160 -bimaremo iminota iri hagati ya 25 na 30
reba ko byahwanye neza.
Ushobora kubifungura bigishyushye cyangwa byamaze guhora, ukabitegura nka snack.
Byatanzwe na Madame Marie, umutoza mu guteka.
Tel : 0785296033, email : info@madamemarie.nl


text:
Ibigo by’amashuri biributswa gutoza abana kwizigamira
Ibigo by’amashuri abanza n’ayisumbuye byo mu karere ka Kamonyi ku bufatanye n’ababyeyi barahamagarirwa gutoza abana kuzigama, babateganyiriza ejo heza.
Muri Gahunda bise “Igiceri saving program”, ibigo by’imari by’Umurenge Sacco bihamagarira abanyeshuri kwizigamira mu mafaranga make baba bafite.
Hifashishwa udusanduku dushyirwa ku kigo cy’ishuri abana bagashyiramo amafranga yagera ku 2000frw bagafungurirwa Konti.
Umuhoza Sandrine, w’imyaka 12, wiga ku Rwunge rw’amashuri rwa Gatizo avuga ko amaze kwizigamiraho 1000frw kandi azakomeza, ku buryo azamufasha kwiga Kaminuza.
Yagize ati “Masenge ashobora kuza akansigira nk’ijana cyangwa Magana atanu cyangwa se umubyeyi wo muri batisimu akaguha amafaranga, aho kuyarya ukayabika”.
Nzakamwita Jean, umukozi ushinzwe amahugurwa mu ihuriro ry’ibigo by’imari iciriritse (AMIR) avuga ko gutoza abana kuzigama bakiri bato, bizabafasha kubona igishoro cyo kwihangira umurimo barangije amashuri.
Ati « Tugomba gukora ubukangurambaga rero kugira ngo abana bacu bazarangize amashuri baramenye gukorana n’ibigo by’imari babitsa, bakanakamo inguzanyo”.
Uyu mukozi yongeraho ko hatazigama ufite amafaranga y’umurengera cyangwa adafite icyo akoresha; ahubwo ko ari ukwigomwa kugira ngo umuntu agire ikimufasha kugera ku ntego yihaye.
Benedata Zacharie, Perezida w’Inama y’ubutegetsi ya Sacco ya Gacurabwenge, atangaza ko mu banyamuryango 5872 babitsa muri iki kigo cy’imari, bafitemo abana 83.
Avuga kandi ko ubukangurambaga bukomeje mu bigo by’amashuri, kugira ngo n’abandi babyitabire.
Ibitekerezo ( 1 )
Iyi gahunda ninziza pee izafasha abana kurangiza amashuri bafite igishoro bakore imirimo itandukanye hatabayeho ubushomeri ariko mbibutse gufata ingamba ku bakozi basako batoroka amafaranga umwana azigamye amafanga nyuma a kumva ko yibwe byaba inkuru mubi kubana bakiribato murakoze